cyanic-selkie/wikianc huggingface dataset:
ഡ്രഗ്‌ബാങ്ക്
ഡ്രഗുകളെപ്പറ്റിയും അവയുടെ ലക്ഷ്യങ്ങളെപ്പറ്റിയും അറിവ് നൽകുന്ന വിശദവും സൗജന്യവുമായ ഒരു ഓൺലൈൻ ഡാറ്റാബേസ് ആണ് ഡ്രഗ്‌ബാങ്ക് (DrugBank). ഡ്രഗുകളുടെ ജൈവവിവരങ്ങളും രാസവിവരങ്ങളും ലഭ്യമെന്ന നിലയിൽ അവയുടെ രാസ, ഔഷധ ഗുണങ്ങളെപ്പറ്റിയും പ്രയോഗ, തന്മാത്രാഘടന വിവരങ്ങളും എല്ലാം ഇതിൽ ലഭ്യമാണ്. വിവരങ്ങളുടെ ലഭ്യതയുടെ അളവിന്റെ അടിസ്ഥാനത്തിൽ ഇത് ഒരു ഡാറ്റാബേസിൽ ഉപരി ഒരു ഡ്രഗ് വിജ്ഞാനകോശം എന്നുതന്നെ പറായത്തക്കരീതിയിൽ ഉള്ളതാണ്. അതിനാൽ (ഇംഗ്ലീഷ്) വിക്കിപീഡിയയിൽ ഡ്രഗുകളെപ്പറ്റിയുള്ള എല്ലാ ലേഖനങ്ങളും തന്നെ ഡ്രഗ്‌ബാങ്കിലെ അതത് ഡ്രഗുമായി കണ്ണിചേർക്കപ്പെട്ടിട്ടുണ്ട്. വ്യവസായങ്ങൾ, ഔഷധ ശാസ്ത്രജ്ഞർ, ഡോക്ടർമാർ, ഫാർമസിസ്റ്റുകൾ, വിദ്യാർത്ഥികൾ, പൊതുജനങ്ങൾ എന്നിങ്ങനെ എല്ലാവരും വ്യാപകമായി ഈ ഡാറ്റാബേസിലെ വിവരങ്ങൾ ഉപയോഗിക്കുന്നവരാണ്. അത്രയേറെ വിശദമായ വിവരങ്ങൾ ഉള്ളതിനാൽ ഇവ ഉപയോഗിച്ച് പുതിയ ഔഷധങ്ങൾ ഉണ്ടാക്കാനും പുതുതായി ഉണ്ടാവുന്നതും അപൂർവ്വമായതുമായ പലരോഗങ്ങൾക്കും മരുന്നുകണ്ടെത്താൻ ഡ്രഗ്‌ബേസ് സഹായിച്ചിട്ടുണ്ട്.
The latest release of the database (version 5.0) contains 9591 drug entries including 2037 FDA-approved small molecule drugs, 241 FDA-approved biotech (protein/peptide) drugs, 96 nutraceuticals and over 6000 experimental drugs. Additionally, 4270 non-redundant protein (i.e. drug target/enzyme/transporter/carrier) sequences are linked to these drug entries. Each DrugCard entry (Fig. 1) contains more than 200 data fields with half of the information being devoted to drug/chemical data and the other half devoted to drug target or protein data.
സാധ്യതയും ലഭ്യതയും
ഡ്രഗ്‌ബാങ്കിലെ എല്ലാവിവരങ്ങളും ഉടമസ്ഥാവകാശമില്ലാത്തസ്രോതസ്സുകളിൽ നിന്നും ലഭ്യമാക്കിയിരിക്കുന്നതാണ്. ആർക്കും ഇവ സൗജന്യമായി ലഭ്യമാണ്. കൂടാതെ ഓരോ ചെറിയവിവരവും അവയുടെ സ്രോതസ്സിലേക്ക് പോയി നോക്കാവുന്നതും അവലംബങ്ങൾ നൽകിയിരിക്കുന്നതുമാണ്. ആർക്കും ലഭിക്കുന്നരീതിയിലും ഡൗൻലോഡുചെയ്യാൻ പറ്റുന്ന വിധത്തിലുമാണ് ഇത് സജ്ജീകരിച്ചിരിക്കുന്നത്.
Users may download selected text components and sequence data from DrugBank and track the latest news about DrugBank through regular news feeds through its website as well as through Twitter and Facebook.
ടെക്സസ് ഇൻസ്ട്രുമെന്റ്സ് ഡാവിഞ്ചി
പ്രധാനമായും എംബെഡഡ് വീഡിയോ (video), വിഷൻ (vision) അധിഷ്ഠിത ഇലക്‌ട്രോണിക്ക് ഉപകരണങ്ങളിൽ ഉപയോഗിക്കാൻ ഉദ്ദേശിച്ചു നിർമ്മിക്കപ്പെട്ട സിസ്റ്റം ഓൺ ചിപ്പ് മൈക്രോപ്രൊസസ്സറുകളുടെ കുടുംബമാണ് ടെക്സസ് ഇൻസ്ട്രുമെന്റ്സ് ഡാവിഞ്ചി.
പൊതുവേ TMS320 C6000 രൂപകൽപ്പന പിന്തുടരുന്ന ഒരു ഡിജിറ്റൽ സിഗ്നൽ പ്രൊസസ്സർ കോറും ആം രൂപകൽപ്പന പിന്തുടരുന്ന ഒരു കോറും ഒരു ഡാവിഞ്ചി പ്രൊസസ്സറിലുണ്ടാവും. ഒന്നോ അതിലധികമോ ഡി.എസ്.പി.കൾ മാത്രമോ അതുപോലെ ഒരേതരത്തിലുള്ള പലതരം കോറുകൾ മാത്രമോ ഉപയോഗിച്ച് സിസ്റ്റം ഓൺ ചിപ്പുകൾ നിർമ്മിക്കപ്പെട്ടിരുന്ന ഒരു കാലഘട്ടത്തിലാണ് ഡാവിഞ്ചി രൂപകൽപ്പന ടെക്സസ് ഇൻസ്ട്രുമെന്റ്സ് മാർക്കറ്റിലിറക്കിയത്. കണക്കുകൂട്ടലുകൾ കാര്യക്ഷമതയോടെ നടത്താൻ ഡി.എസ്.പി.യും നിയന്ത്രണസംബന്ധമായ ക്രിയകൾ നിർവഹിക്കാൻ ആം പ്രൊസസ്സറും എന്നതായിരുന്നു ഈ രൂപകൽപ്പനകൊണ്ട് ഉദ്ദേശിച്ചിരുന്നത്. പൊതുവേ ഇലക്ട്രോണിക്ക് ഉപകരണങ്ങളിൽ ഡി.എസ്.പി.കളുടെ കൂടെ നിയന്ത്രണപ്രക്രിയകൾ നിർവഹിക്കാൻ മറ്റൊരു പ്രൊസസ്സറും (ആം, പവർപിസി, മുതലായവ) ഉപയോഗിച്ചിരുന്ന ഉപയോക്താക്കൾക്ക് ഇവരണ്ടും ഒരു ചിപ്പിൽ ലഭ്യമായപ്പോൾ സിസ്റ്റം രൂപകൽപ്പനയും പ്രൊസസ്സറുകൾ തമ്മിലുള്ള ആശയവിനിമയവും എളുപ്പമായി.
മുനാവർ റാണ
2014 ലെ കേന്ദ്ര സാഹിത്യ അക്കാദമി അവാർഡ് നേടിയ ഹിന്ദി - ഉറുദു കവിയാണ് മുനാവർ റാണ (ജനനം : 26 നവംബർ 1952). 'ശഹദാബ' എന്ന ഉറുദു കാവ്യ സമാഹാരത്തിനായിരുന്നു പുരസ്കാരം.
ടെക്സസ് ഇൻസ്ട്രുമെന്റ്സ് ഡാവിഞ്ചി
ഒരു ARM9 പ്രൊസസ്സറും C64x DSP പ്രൊസസ്സറും ഉൾപ്പെട്ട DM6446 ആയിരുന്നു ഡാവിഞ്ചി കുടുംബത്തിലെ ആദ്യ മൈക്രോപ്രൊസസ്സർ. ടെക്സസ് ഇൻസ്ട്രുമെന്റ്സ് പിന്നീട് ഒറ്റ ഡി.എസ്.പി. മാത്രമുള്ള ചിപ്പുകളും (ഉദാ: DM643x) ഒറ്റ ആം പ്രൊസസ്സർ മാത്രമുള്ള ചിപ്പുകളും (ഉദാ: DM365) രംഗത്തിറക്കി. ക്യാമറകളിലാണ് ഇവ ഇന്ന് ഏറ്റവുമധികം ഉപയോഗിക്കുന്നത്.
ചരിത്രം
2005 ഡിസംബർ 5നാണ് റ്റി.ഐ. ആദ്യമായി ഡാവിഞ്ചി വീഡിയോ പ്രൊസസ്സറുകൾ പുറത്തിറക്കിയത്. DM6443, DM6446 എന്നീ പ്രൊസസ്സറുകളായിരുന്നു അന്ന് പുറത്തിറക്കിയത്. ഒരു വർഷത്തിനുശേഷം ഡി.എസ്.പി. മാത്രമുള്ള ഡാവിഞ്ചി ചിപ്പുകൾ DM643x എന്ന പേരിൽ റ്റി.ഐ. പുറത്തിറക്കി.
മുനാവർ റാണ
ജീവിതരേഖ
ഉത്തർപ്രദേശിലെ റായ്ബറേലിയിൽ ജനിച്ചു. കാവ്യ മുഷായിരകളിലെ തിളക്കമുള്ള താരമാണിദ്ദേഹം. വിഭജനത്തോടെ കുടുംബാംഗങ്ങളിൽ ഭൂരിപക്ഷവും പാകിസ്താനിലേക്ക് പോയെങ്കിലും മുനാവറിന്റെ അച്ഛന്റെ പ്രേരണയാൽ ഇന്ത്യയിൽ തങ്ങുകയായിരുന്നു അദ്ദേഹത്തിന്റെ കുടുംബം. പിന്നീട് അവർ കൊൽക്കത്തയിലേക്ക് കുടിയേറി. മുനാവറിന്റെ ഗസലുകളിലെ മാതൃ ബിംബങ്ങൾ നിരവധി ആരാധകരെ അദ്ദേഹത്തിനു നേടി കൊടുത്തു. ഹിന്ദിയിലും ബംഗളയിലും ഗുർമുഖി മഭാഷയിലും കവിതകൾ പ്രസിദ്ധീകരിച്ചിട്ടുണ്ട്. രാജ്യം വർഗീയമായി ഭിന്നിപ്പിക്കാൻ സർക്കാർ കൂട്ടുനിൽക്കുന്നതിൽ പ്രതിഷേധിച്ച് മുനവ്വർ റാണ 2015 ഒക്ടോബറിൽ സാഹിത്യ അക്കാദമി പുരസ്കാരം തിരിച്ചു നൽകി. ഇനി സർക്കാരിന്റെ ഒരു പുരസ്കാരവും സ്വീകരിക്കില്ലെന്ന് പ്രഖ്യാപിച്ചു.
പുറം കണ്ണികൾ
വർഗ്ഗം:1952-ൽ ജനിച്ചവർ വർഗ്ഗം:നവംബർ 26-ന് ജനിച്ചവർ വർഗ്ഗം:ഉർദു കവികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:കേന്ദ്ര സാഹിത്യ അക്കാദമി പുരസ്കാരം തിരികെ നൽകിയവർ
നീലാഞ്ജന സർക്കാർ
ലഘുചിത്രം|നീലാഞ്ജന സർക്കാർ 2009-ൽ പിന്നണി ഗായികയ്ക്കുള്ള ദേശീയ ചലച്ചിത്ര പുരസ്കാരം ലഭിച്ച ഗായികയാണ് നീലാഞ്ജന സർക്കാർ. ഹൗസ്ഫുൾ എന്ന ചലച്ചിത്രത്തിലെ ഗാനത്തിനാണ് പുരസ്കാരം ലഭിച്ചത്.
1931-ലെ ചൈന വെള്ളപ്പൊക്കം
1931-ലെ ചൈന വെള്ളപ്പൊക്കം, അല്ലെങ്കിൽ 1931 യാങ്‌സി-ഹുവായ് നദി വെള്ളപ്പൊക്കം, ചൈന റിപ്പബ്ലിക്കിൽ ഉണ്ടായ ഏറ്റവും വിനാശകരമായ വെള്ളപ്പൊക്ക പരമ്പരയായിരുന്നു. ചരിത്രത്തിലെ മാരകമായ ചില വെള്ളപ്പൊക്കങ്ങളിലൊന്നായിരുന്നു അത്. ഒപ്പം ഇത് ഇരുപതാം നൂറ്റാണ്ടിലെ ഏറ്റവും മാരകമായ പ്രകൃതിദുരന്തങ്ങളിലൊന്നായി മാറി. പകർച്ചവ്യാധികളും ക്ഷാമങ്ങളും ഒഴികെ മൊത്തം മരണസംഖ്യ 422,499 മുതൽ 3.7 ദശലക്ഷം മുതൽ 4 ദശലക്ഷം വരെയാണ്.
കാലാവസ്ഥാ കാരണങ്ങളും ഭൗതിക പ്രത്യാഘാതങ്ങളും
1928 മുതൽ 1930 വരെ ചൈന ഒരു നീണ്ട വരൾച്ചയെ ബാധിച്ചു. 1930-ലെ ശൈത്യകാലം പ്രത്യേകിച്ച് കഠിനമായിരുന്നു. ഇത് പർവതപ്രദേശങ്ങളിൽ മഞ്ഞുവീഴ്ചയുടെയും ഹിമത്തിന്റെയും വലിയ നിക്ഷേപം സൃഷ്ടിച്ചു. 1931 ന്റെ തുടക്കത്തിൽ, മഞ്ഞും ഐസും ഉരുകുന്നത് താഴേക്ക് ഒഴുകുകയും കനത്ത വസന്തകാല മഴയുടെ മധ്യത്തിൽ യാങ്‌സിയിലെത്തുകയും ചെയ്തു. സാധാരണ, ഈ പ്രദേശത്ത് വസന്തകാലത്തിലും, വേനൽക്കാലത്തിലും, ശരത്കാലത്തിലും ആണ് യാങ്‌സിയിൽ ഉയർന്ന അളവിൽ ജലം കാണപ്പെടുന്നത്. 1931 ന്റെ തുടക്കത്തിൽ ഒരു തുടർച്ചയായ പ്രളയം ഉണ്ടായിരുന്നു. ജൂൺ ആയപ്പോഴേക്കും ശക്തിയായ ചുഴലിക്കാറ്റും വേനൽക്കാലവും താഴ്ന്ന പ്രദേശങ്ങളിൽ താമസിക്കുന്നവർ വീടുകൾ ഉപേക്ഷിക്കാൻ നിർബന്ധിതരായിരുന്നു. ആ വർഷം ജൂലൈയിൽ മാത്രം ഒൻപത് ചുഴലിക്കാറ്റുകൾ ഈ പ്രദേശത്തെ ബാധിച്ചു. ഇത് പ്രതിവർഷം ശരാശരി രണ്ടിൽ കൂടുതലാണ്. യാങ്‌സി നദിക്കരയിലുള്ള നാല് കാലാവസ്ഥാ നിരീക്ഷണകേന്ദ്രം മാസത്തിൽ 600 മില്ലിമീറ്ററിൽ (24 ഇഞ്ച്) മഴ ലഭിച്ചതായി രേഖപ്പെടുത്തി. പത്തൊൻപതാം നൂറ്റാണ്ടിന്റെ മധ്യത്തിൽ റെക്കോർഡ് സൂക്ഷിക്കൽ ആരംഭിച്ചതിനുശേഷം യാങ്‌സിയിലൂടെ ഒഴുകുന്ന ജലം ഏറ്റവും ഉയർന്ന നിലയിലെത്തി. ആ ശരത്കാലത്തിലാണ് കൂടുതൽ കനത്ത മഴ ഈ പ്രശ്‌നത്തിന് ആക്കം കൂട്ടിയത്. ചില നദികൾ നവംബർ വരെ സാധാരണ ഗതിയിലേക്ക് തിരിച്ചെത്തിയില്ല.
പ്രളയം ഏകദേശം 180,000 km2 സ്ഥലം വെള്ളത്തിൽ മുങ്ങി. ഇംഗ്ലണ്ടിനും സ്കോട്ട്‌ലൻഡിന്റെ പകുതിയോളം തുല്യമായ പ്രദേശം, അല്ലെങ്കിൽ ന്യൂയോർക്ക്, ന്യൂജേഴ്‌സി, കണക്റ്റിക്കട്ട് എന്നീ സംസ്ഥാനങ്ങൾ തമ്മിൽ സംയോജിച്ചു. ഓഗസ്റ്റ് 19 ന് വുഹാനിലെ ഹാൻ‌കോവിൽ രേഖപ്പെടുത്തിയ ഉയർന്ന ജലനിരപ്പ് 16 മീറ്റർ (53 അടി) ശരാശരിയേക്കാൾ 1.7 മീറ്റർ (5.6 അടി) ഷാങ്ഹായ് ബണ്ടിനേക്കാൾ കൂടുതൽ കാണിക്കുന്നു. ചൈനീസ് ഭാഷയിൽ, ഈ ഇവന്റ് സാധാരണയായി 江淮 എന്നറിയപ്പെടുന്നു. ഇത് ഏകദേശം "യാങ്‌സി-ഹുവായ് വെള്ളപ്പൊക്ക ദുരന്തം" എന്ന് വിവർത്തനം ചെയ്യുന്നു. എന്നിരുന്നാലും, ഈ പേര് വലിയ തോതിലുള്ള വെള്ളപ്പൊക്കം സൂചിപ്പിക്കുന്നതിന് മതിയാകില്ല. പ്രത്യേകിച്ച് യെല്ലോ റിവർ, ഗ്രാൻഡ് കനാൽ ഉൾപ്പെടെ രാജ്യത്തിന്റെ പല ഭാഗങ്ങളിലും ജലപാതകൾ വെള്ളത്തിൽ മുങ്ങി. ഏറ്റവും ഗുരുതരമായി ബാധിച്ച എട്ട് പ്രവിശ്യകളാണ് അൻ‌ഹുയി, ഹുബെ, ഹുനാൻ, ജിയാങ്‌സു, സെജിയാങ്, ജിയാങ്‌സി, ഹെനാൻ, ഷാൻ‌ഡോംഗ്. പ്രധാന വെള്ളപ്പൊക്ക മേഖലയ്‌ക്കപ്പുറത്ത്, ഗുവാങ്‌ഡോംഗ് മുതൽ തെക്ക്, മഞ്ചൂറിയ വരെയും വടക്ക്, സിചുവാൻ വരെയും പടിഞ്ഞാറ് ഭാഗങ്ങളും വെള്ളത്തിൽ മുങ്ങി.
മരണസംഖ്യയും നാശനഷ്ടവും
അക്കാലത്ത് സർക്കാർ 25 ദശലക്ഷം ആളുകളെ വെള്ളപ്പൊക്കം ബാധിച്ചതായി കണക്കാക്കിയിരുന്നു. യഥാർത്ഥ ചരിത്രം 53 ദശലക്ഷം ആയിരിക്കാമെന്ന് ചരിത്രകാരന്മാർ അഭിപ്രായപ്പെടുന്നു. കണക്കാക്കിയ മരണസംഖ്യയും വ്യാപകമായി വ്യത്യാസപ്പെട്ടിരിക്കുന്നു. ജോൺ ലോസിംഗ് ബക്ക് നടത്തിയ സമകാലിക പഠനങ്ങൾ സൂചിപ്പിക്കുന്നത് പ്രളയത്തിന്റെ ആദ്യ മാസങ്ങളിൽ കുറഞ്ഞത് 1,50,000 പേർ മുങ്ങിമരിച്ചതാണെന്നും അടുത്ത വർഷം ലക്ഷക്കണക്കിന് ആളുകൾ പട്ടിണിയും രോഗവും മൂലം മരിക്കുകയുണ്ടായെന്നും കണക്കാക്കി. സമകാലിക മാധ്യമ റിപ്പോർട്ടുകൾ ഉപയോഗിച്ച്, ലി വെൻ‌ഹായുടെ നേതൃത്വത്തിലുള്ള ചൈനീസ് ചരിത്രകാരന്മാർ മരണസംഖ്യ 422,499 ആയി കണക്കാക്കിയിട്ടുണ്ട്. സമകാലിക സർക്കാർ വൃത്തങ്ങൾ ഈ കണക്ക് രണ്ട് ദശലക്ഷം വരെ ഉയർന്നതായിരിക്കാമെന്ന് അഭിപ്രായപ്പെട്ടു. ചില പാശ്ചാത്യ സ്രോതസ്സുകളിൽ 3.7 മുതൽ 4 ദശലക്ഷം ആളുകൾ വരെ മരണപ്പെട്ടതായി കണക്കാക്കുന്നു.
പുറത്തേക്കുള്ള കണ്ണികൾ
വർഗ്ഗം:മഞ്ഞ നദിയിലെ വെള്ളപ്പൊക്കം
മസായ് ജനത
മസായ് ഒരു നൈൽ നദീതടവാസിയായ ഗോത്ര വർഗമാണ്. ഇവരുടെ വാസസ്ഥല പ്രദേശങ്ങൾ കെന്യയും, ഉത്തര ടാൻസാനിയയുമാണ്. ഇവർ സംസാരിക്കുന്ന ഭാഷയെ മാ എന്ന് പറയുന്നു ഡിങ്ക ജനതയുടെ ഭാഷയുമായി ഇതിന് സാമ്യമുണ്ട്. 2009 ലെ കാനേഷുമാരി അനുസരിച്ച് ഇവരുടെ ജനസംഖ്യ 841,622 ആണ്. 1989 ലെ കാനേഷുമാരിയിൽ ജനസംഖ്യയായ 377,089 യിൽ നിന്ന് ഗണ്യമായ വർദ്ധനവായത്കൊണ്ട് വംശനാശഭീഷണിയില്ല എന്നനുമാനിക്കാം. ടാൻസാനിയയിലെയും, കെന്യയിലെയും സർക്കാരുകൾ ഇവരെ അവരുടെ നാടോടി ജീവിതരീതി ഉപേക്ഷിക്കാൻ പ്രോൽസാഹിപ്പിക്കുന്നുണ്ട്, പക്ഷെ ഓക്സ്ഫാം പോലെയുള്ള സംഘടനകളുടെ അഭിപ്രായം ഇവരുടെ ജീവിതരീതി കാലാവസ്ഥ മാറ്റം പോലുള്ള പരിസ്ഥിതി പ്രശ്നങ്ങൾക്ക് ഒരു പരിഹാരമാണെന്നാണ്. മസായികൾക്ക് മരുഭൂമി, അർദ്ധ മരുഭൂമിപ്രദേശങ്ങളിൽ കൃഷിചെയ്യാനുള്ള കഴിവുകളുണ്ട്. മസായികൾ ഏകദൈവ വിശ്വാസികളാണ്. അവർ ഒരു ഗോത്രദൈവമായ എങ്കായിയെ ആരാധിക്കുന്നു. എങ്കായിക്ക് രണ്ട് ഭാവങ്ങളുണ്ട്. ഈ ദൈവത്തിന്റെ ദുഷ്ടസ്വഭാത്തിനെ എങ്കായി നരോദ് (കറുത്ത ദൈവം) എന്നും, സൗമ്യസ്വഭാവത്തിനെ എങ്കായി നാന്യോക്കി (ചുവന്ന ദൈവം) എന്നും വിളിക്കുന്നു. മസായികളുടെ വിശ്വാസം അവരുടെ ദൈവം ലോകത്തുള്ള കന്നു കാലികളെയെല്ലാം അവർക്ക് നൽകിയിട്ടുണ്ടെന്നാണ്. അത് കോണ്ട് അവർ മറ്റ് ഗോത്രങ്ങളിൽ നിന്ന് കന്നുകാലികളെ മോഷ്ടിക്കുന്നത് മോഷണമായി കാണാറില്ല മറിച്ച് അവ്ർക്ക് അവകാശപ്പെട്ടത് തിരിച്ചു പിടിക്കുന്നതായിട്ടാണ് കാണുന്നത്.
മസായിക്കളുടെ പ്രധാന ആയുധം കുന്തവും പരിചയുമാണ്. മസായികളെക്കുറിച്ച് പൊതുവെയുള്ള ഒരു തെറ്റിദ്ധാരണ, ആൺകുട്ടികൾ പ്രായപൂർത്തിയായ പുരുഷനായി എന്ന് തെളിയിക്കുന്നതിന് ഒരു സിംഹത്തെ ഒറ്റയ്ക്ക് കുന്തവുമായി നേരിട്ട് കൊല്ലണം എന്നാണ്. ഇത് ഒരു പക്ഷെ പണ്ട് നിലനിന്നിരുന്ന ഒരു ആചാരമാവാം, എന്നാൽ ഇക്കാലത്ത് സിംഹവേട്ട കെന്യയിലും, ടാൻസാനിയയിലും നിയമ വിരുദ്ധമാണ്. കന്നുകാലികളെ ആക്രമിക്കുന്ന സിംഹങ്ങളെ പരമ്പരാഗതമായ രീതികളുപയോഗിച്ചു കൊന്നാൽ നിയമനടപടികളുണ്ടാവില്ല. എന്നാലും സിംഹങ്ങൾ നേരിടുന്ന വംശനാശഭീഷണി മുൻനിർത്തി സിംഹത്തിനെ കൊല്ലുന്നതിനു പകരം കന്നുകാലിയുടെ വിലയായി സർക്കാർ നൽകുന്ന നഷ്ടപരിഹാരത്തുക കൈപ്പറ്റാൻ ഇവരെ പ്രോൽസാഹിപ്പിക്കുകയാണ് പതിവ്.
അവലംബം
വർഗ്ഗം:ജനവിഭാഗങ്ങൾ
പിനാൽ കൌണ്ടി
അമേരിക്കൻ ഐക്യനാടുകളിലെ അരിസോണ സംസ്ഥാനത്തിൻറെ മദ്ധ്യഭാഗത്തു സ്ഥിതിചെയ്യുന്ന കൌണ്ടിയാണ് പിനാൽ. 2010 ലെ സെൻസസ് രേഖകൾ പ്രകാരം ഈ കൌണ്ടിയിലെ ആകെ ജനസംഖ്യ  375,770 ആയിരുന്നു. ജനസാന്ദ്രതയിൽ അരിസോണയിലെ മൂന്നാം സ്ഥാനമുള്ള കൌണ്ടിയാണിത്. കൌണ്ടി സീറ്റ് ഫ്ലോറൻസ് നഗരത്തിലാണ്. 1875 ലാണ് ഈ കൌണ്ടി രൂപീകൃതമായത്.
ടോഹോനോ ഓധാം നേഷൻ, ഗില റിവർ ഇന്ത്യൻ കമ്മ്യൂണിറ്റി, സാൻ കാർലോസ് അപ്പാച്ചെ ഇന്ത്യൻ റിസർവ്വേഷൻ എന്നിവയുടെ ഭാഗങ്ങളോടൊപ്പം അക്-ചിൻ ഇന്ത്യൻ കമ്മ്യൂണിറ്റി പൂർണ്ണമായി പിനാൽ കൌണ്ടിയിൽ ഉൾപ്പെടുന്നു. പിനാൽ കൌണ്ടി, ഫിനിക്സ്-മെസ്-സ്കോട്സ്ഡേൽ, AZ മെട്രോപോളിറ്റൻ ഏരിയയിൽ ഉൾപ്പെട്ടിരിക്കുന്നു.
ഗ്രേറ്റർ ഫീനിക്സ് പട്ടണത്തിന്റെ തെക്കുഭാഗത്തുനിന്നുള്ള നാഗരിക വളർച്ച, കൗണ്ടിയുടെ വടക്കൻ ഭാഗങ്ങളിലേക്കും അതുപോലെ, ടക്സണിൽ നിന്ന് വടക്കു ഭാഗത്തേയ്ക്കുള്ള നാഗരിക വളർച്ച കൗണ്ടിയുടെ തെക്കൻ ഭാഗങ്ങളിലേയ്ക്കും വ്യാപിച്ചു കിടക്കുന്നു.
മാരിക്കോപ്പ, കാസാ ഗ്രാൻഡെ എന്നീ പിനാൽ കൌണ്ടി നഗരങ്ങളിലും അതുപോലെ തന്നെ അനവധി ഏകീകരിക്കപ്പെടാത്ത മേഖലകളിലും സമീപ വർഷങ്ങളിൽ ത്വരിതമായ വളർച്ചയുണ്ടായതായി കാണുന്നു. അത്തരം നാഗരിക വികസനം സമീപഭാവിയിലും തുടരാൻ സാദ്ധ്യതയുള്ളതായിക്കാണുന്നു.
ചരിത്രം
അയൽ കൌണ്ടികളായ മാരിക്കോപ്പ  കൗണ്ടി, പിമാ കൗണ്ടി എന്നിവയിൽനിന്നുള്ള പ്രദേശങ്ങൾ‌ വേർപെടുത്തി 1875 ഫെബ്രുവരി 1 ന് എട്ടാം നിയമനിർമ്മാണസഭയാണ് പിനാൽ കൌണ്ടി സൃഷ്ടിച്ചത്. 2000 നും 2010 നും ഇടയിൽ അമേരിക്കൻ ഐക്യനാടുകളിലെ ഏറ്റവും വേഗത്തിൽ വളരുന്ന കൗണ്ടി ആയിരുന്നു പിനാൽ കൗണ്ടി. 2010 ൽ അമേരിക്കയിലെ ഏറ്റവും വേഗത്തിൽ വളരുന്ന രണ്ടാമത്തെ കൗണ്ടിയായി പിനാൽ കൗണ്ടിയെ CNN മണി രേഖപ്പെടുത്തിയിരുന്നു.
അത്വാഉല്ലാ സിദ്ദീഖി
ഒരു മുസ്ലീം പണ്ഡിതനും അക്കാദമിസ്റ്റുമായിരുന്നു '''ഡോ. അത്വാഉല്ലാ സിദ്ദീഖി'''. ക്രിസ്ത്യൻ-മുസ്‌ലിം ബന്ധങ്ങളിൽ ആഗോളതലത്തിൽ തന്നെ ശ്രദ്ധേയനായ ബ്രിട്ടീഷ് പ്രഫസറും കൂടിയാണ് ഇന്ത്യൻ വംശജരായ ഡോ. അത്വാഉല്ലാ സിദ്ദീഖി.
ജീവിത രേഖ
ഡോ. അത്വാഉല്ലാ സിദ്ദീഖി, തന്റെ സെക്കൻഡറി വിദ്യാഭ്യാസം കലിമ്പോങ്ങിൽ നിന്ന് പൂർത്തിയാക്കി 1982 ൽ ബ്രിട്ടനിലേക്ക് താമസം മാറി. ബ്രിട്ടനിലെ ലെസ്റ്റർഷെയറിൽ പ്രവർത്തിക്കുന്ന ഉന്നത ഇസ്‌ലാമിക വിദ്യാഭ്യാസ കേന്ദ്രമായ മാർക്ക്ഫീൽഡ് ഇൻസ്റ്റിറ്റ്യൂട്ട് ഓഫ് ഹയർ എഡ്യൂക്കേഷന്റെ സ്ഥാപകരിൽ ഒരാളാണ്. മാർക്ക്ഫീൽഡ് ഇൻസ്റ്റിറ്റ്യൂട്ട് ഓഫ് ഹയർ എഡ്യൂക്കേഷനിൽ ക്രിസ്ത്യൻ-മുസ്‌ലിം റിലേഷൻസ് പ്രൊഫസർ, ഇന്റർ-ഫെയ്ത്ത് അണ്ടർസ്റ്റാൻഡിംഗ്, സർട്ടിഫിക്കറ്റ് ഇൻ മുസ്‌ലിം ചാപ്ലെയിൻസി കോഴ്‌സ് ഡയറക്ടർ എന്നീ പദവികൾ വഹിച്ചുകൊണ്ട് അദ്ദേഹം അവിടെ ഒരു അക്കാദമിക് ആയി. 2001 മുതൽ 2008 വരെ ഈ സ്ഥാപനത്തിന്റെ ഡയറക്ടറായും സേവനമനുഷ്ഠിച്ചിട്ടുണ്ട്. ലീസസ്റ്റർ സർവകലാശാലയിലെ സ്കൂൾ ഓഫ് ഹിസ്റ്റോറിക്കൽ സ്റ്റഡീസിലെ വിസിറ്റിംഗ് ഫെലോ കൂടിയായിരുന്നു അദ്ദേഹം. ഇന്റർഫെയിത്ത് റിലേഷൻസ് രംഗത്ത്, ക്രിസ്ത്യൻ മുസ്ലിം ഫോറത്തിന്റെ സ്ഥാപക പ്രസിഡന്റും വൈസ് ചെയർയും, ലെസ്റ്റർ കൗൺസിൽ ഓഫ് ഫെയ്ത്ത്സിന്റെ സ്ഥാപക അംഗവുമായിരുന്നു. അദ്ദേഹത്തിന്റെ അക്കാദമിക് ബഹുമതികളിൽ ബർമിംഗ്ഹാം സർവകലാശാലയിൽ നിന്ന് പിഎച്ച്ഡിയും ഗ്ലൗസെസ്റ്റർഷയർ സർവകലാശാലയിൽ നിന്ന് ഓണററി ഡോക്ടറേറ്റും ഉൾപ്പെടുന്നു. ക്യാൻസർ ബാധിച്ച് 2020 നവംബർ 8 ന് 66 ആം വയസ്സിൽ അദ്ദേഹം അന്തരിച്ചു.
സംഭാവനകൾ
2007-ൽ യു.കെ സർക്കാർ ഇംഗ്ലണ്ടിലെ സർവകലാശാലകളിൽ ഇസ്ലാം: ആവശ്യങ്ങൾ നിറവേറ്റുന്നതും ഭാവിയിൽ നിക്ഷേപിക്കുന്നതും എന്ന തലക്കെട്ടിൽ നിയോഗിച്ച റിപ്പോർട്ടിന്റെ രചയിതാവായിരുന്നു പ്രൊഫസർ സിദ്ദിഖി. ഉപന്യാസങ്ങളും ലേഖനങ്ങളും, പ്രത്യേകിച്ച് ഇന്റർഫെയിത്ത് തീമുകൾ, മറ്റ് നിരവധി പ്രസിദ്ധീകരണങ്ങളിൽ അദ്ദേഹം സംഭാവന നൽകി, കൂടാതെ വ്യാപകമായി പ്രഭാഷണങ്ങളും നടത്തി.
പ്രസിദ്ധീകരണങ്ങൾ
- ഇരുപതാം നൂറ്റാണ്ടിലെ ക്രിസ്ത്യൻ-മുസ്ലീം സംഭാഷണം, പാൽഗ്രേവ് മാക്മില്ലൻ (1997)
- ഇസ്ലാമും മറ്റ് വിശ്വാസങ്ങളും [ഇസ്മായിൽ രാജി അൽ-ഫാറൂഖിയുടെ ലേഖനങ്ങളുടെ ഒരു എഡിറ്റ് ശേഖരം] (1998)
- ക്രിസ്ത്യാനികളും മുസ്ലീങ്ങളും കോമൺ‌വെൽത്ത്: ഭാവിയിൽ ഒരു ചലനാത്മക പങ്ക് (2001-ൽ എഡിറ്റുചെയ്തത്)
അവലംബങ്ങൾ
വർഗ്ഗം:ഇസ്ലാമികപണ്ഡിതർ വർഗ്ഗം:മതസൗഹാർദം വർഗ്ഗം:2020-ൽ മരിച്ചവർ
രാജ്യസഭയിലേക്ക് നാമനിർദേശം ചെയ്യപ്പെട്ടവരുടെ പട്ടിക
ഇന്ത്യൻ പാർലമെന്റിലെ ഉപരിസഭയായ രാജ്യസഭയിലേക്ക് രാഷ്ട്രപതി നാമനിർദ്ദേശം ചെയ്യുന്നവരുടെ പട്ടികയാണിത്. കല, സാഹിത്യം, ശാസ്ത്രം, സാമൂഹ്യസേവനം എന്നീ മേഖലകളിൽ മികവു തെളിയിച്ച 12 പേരെയാണ് ആറു വർഷത്തേയ്ക്കായി നാമനിർദ്ദേശം ചെയ്യുന്നത്.
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
ജനനി ജുമർ
ജാർഖണ്ഡിലെ ഛോട്ടാ നാഗ്പൂർ പീഠഭൂമിയിലെ നാഗ്പുരി ശൈലിയിൽ ഉള്ള ഒരു നാടോടി നൃത്തമാണ് ജനനി ജുമർ (Janani Jhumar). ഇത് സ്ത്രീ കേന്ദ്രീകൃത നൃത്തം ആണ്. മന്ദർ, ധോൾ, ബൻസി തുടങ്ങിയ ഉപകരണങ്ങളുടെ സംഗീതം ഈ നൃത്തത്തിന്റെ ഒപ്പം ഉപയോഗിക്കുന്നു. സ്ത്രീകൾ പരസ്പരം കൈപിടിച്ച് ഒരു രേഖാരേഖ രൂപപ്പെടുത്തുകയും ഒപ്പം വൃത്താകൃതിയിൽ നൃത്തം ചെയ്യുകയും ചെയ്യുന്നു. ഈ നൃത്ത രൂപത്തിലെ നൃത്തചലനങ്ങൾക്ക് സ്ത്രീഭംഗിയുണ്ട്. സ്ത്രീകൾ പാടുകയും നൃത്തം ചെയ്യുകയും ചെയ്യുമ്പോൾ പുരുഷന്മാർ സംഗീതോപകരണങ്ങൾ വായിക്കുന്നു. കരം, ജിതിയ എന്നീ ഉത്സവങ്ങളിലാണ് ഈ നൃത്തം അവതരിപ്പിക്കുന്നത്.
മുറ്റത്ത് നടത്തുമ്പോൾ ഈ നൃത്തത്തെ അംഗനൈ എന്നും വിളിക്കുന്നു. സന്ദർഭവും നൃത്ത ശൈലിയും അനുസരിച്ച്, അംഗ്നൈയെ ചന്ദന്തരി, പഹിൽസഞ്ജ, അദ്രതിയ, ഭിൻസാരിയ, ഉദവോവ, തദൗവ, ലഹസുവ, ഖേംത, ദൈദ്ധര, രാസ്ക്രീഡ എന്നിങ്ങനെ പല തരങ്ങളായി ഈ നൃത്തത്തെ തരം തിരിച്ചിരിക്കുന്നു. പ്രദേശമനുസരിച്ച്, പുർബഹ, പച്ചിമഹ, ഉത്തരാഹ, ദക്ഷിണഹ, സോൻപുരിയ, നാഗ്പുരിയ, ജഷ്പുരിയ, ഗംഗ്പുരിയ, ഹെന്ത്ഘട്ടിയ, അസമിയ എന്നിങ്ങനെയും ഈ നൃത്ത രൂപത്തെ തരം തിരിച്ചിരിക്കുന്നു. ആഷാഢ മാസത്തിൽ (ജൂൺ-ജൂലൈ) ആരംഭിക്കുന്ന നൃത്തങ്ങൾ കാർത്തിക മാസം (ഒക്ടോബർ-നവംബർ) വരെ തുടരും. തുടർന്ന് വിവാഹ സീസൺ ആരംഭിക്കും. പിന്നീട് ഡോംകാച്ച് നൃത്തത്തിന്റെ സീസൺ ആരംഭിക്കുന്നു.
റഫറൻസുകൾ
വർഗ്ഗം:ഇന്ത്യയിലെ നൃത്തങ്ങൾ വർഗ്ഗം:ഇന്ത്യൻ നാടോടി നൃത്തങ്ങൾ
ബീ ഗീസ്
ഒരു ബ്രിട്ടീഷ് പോപ്‌ സംഗീത സംഘമായിരുന്നു ബീ ഗീസ് .1958 ൽ സഹോദരങ്ങളായ ബാരി, റോബിൻ, മോരിസ് ഗിബ് എന്നിവർ ചേർന്നാണിത് സ്ഥാപിച്ചത്.
ലോകമെമ്പാടുമായി ഏകദേശം 22 കോടി ആൽബങ്ങൾ ഇവരുടെതായി വിറ്റഴിഞ്ഞിട്ടുണ്ട് .ഇത് ഇവരെ ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞരിൽ ഒന്നാക്കി മാറ്റി. നിരവധി പുരസ്കാരങ്ങൾ നേടിയിടുള്ള ഇവർ 1997-ൽ റോക്ക് ആൻഡ് റോൾ ഹോൾ ഓഫ് ഫെയിം - ൽ ചേർക്കപ്പെട്ടിട്ടുണ്ട്.
അവലംബങ്ങൾ
വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ഗ്രാമി ലെജൻഡ് അവാർഡ്
ചുട്ടിവാലൻ താമരത്തുമ്പി
നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് ചുട്ടിവാലൻ താമരത്തുമ്പി. റഷ്യയിലും, ചൈന, ജപ്പാൻ, ഇന്ത്യ, തുടങ്ങിയ മിക്ക ഏഷ്യൻ രാജ്യങ്ങളിലും ഇവ കാണപ്പെടുന്നു. P. c. calamorum, P. c. dyeri എന്നീ രണ്ട് ഉപവർഗങ്ങളിൽ P. c. dyeri ആണ് കേരളത്തിൽ കാണപ്പെടുന്നത്.
ജലസസ്യങ്ങൾ നിറഞ്ഞ നിശ്ചല ജലാശയങ്ങളിലുള്ള ചെടികളിലും താമരയിലകളിലും ഇവയെ കാണാം. താമരയിലയുടെ മടക്കുകളിലും മറ്റു പൊങ്ങിക്കിടക്കുന്ന ജലസസ്യങ്ങളിലുമാണ് ഇവ മുട്ടയിടുന്നത്.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ
തൂണേരി
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
റെട്ടിക്കുലേറ്റഡ് പെരുമ്പാമ്പ്
ദക്ഷിനേഷ്യയിൽ കണ്ടുവരുന്ന ഒരിനം പാമ്പാണ് പെരുമ്പാമ്പ്(Reticulate python). അളന്നതിൽ വെച്ച് ലോകത്തിലെ ഏറ്റവും നീളം കൂടിയ പാമ്പ് എന്ന ഗിന്നസ് വേൾഡ് റെകോഡ് റെട്ടിക്കുലേറ്റഡ് പൈതൺ ആണ്. ഇവ കേരളത്തിൽ കാണപ്പെടുന്നില്ല.
അവലംബം
വർഗ്ഗം:കേരളത്തിലെ പാമ്പുകൾ വർഗ്ഗം:വിഷമില്ലാത്ത പാമ്പുകൾ വർഗ്ഗം:മലമ്പാമ്പ് (ജനുസ്സ്)
സാന്താ ക്രൂസ് കൌണ്ടി (അരിസോണ)
ചരിത്രം
1899 മാർച്ച് 15 ന് പിമാ കൗണ്ടിയിൽനിന്നാണ്  സാന്താ ക്രൂസ് കൗണ്ടി രൂപവത്കരിക്കപ്പെട്ടത്. പതിനേഴാം നൂറ്റാണ്ടിൽ ഫാദർ കിനോ പേരു നൽകിയ സാന്താ ക്രൂസ് നദിയാണ് ഈ കൌണ്ടിയുടെ പേരിന് ആധാരം. സാന്താക്രൂസ് എന്ന പദത്തിനു സ്പാനിഷ് ഭാഷയിൽ "വിശുദ്ധ കുരിശ്" എന്നാണ് അർത്ഥം. അതിനുശേഷം ഫാദർ കിനോ സ്ഥാപിച്ച പ്രശസ്തമായ മിഷൻ ഇപ്പോഴും ടുമാകോക്കോറി ദേശീയ ചരിത്ര പാർക്കിൽ നിലനിൽക്കുന്നു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്  ഈ കൌണ്ടിയുടെ ആകെ വിസ്തൃതി 1,238 ചതുരശ്ര മൈൽ (3,210 ചതുരശ്ര കിലോമീറ്റർ) ആണ്. ഇതിൽ 1,237 ചതുരശ്ര മൈൽ പ്രദേശം (3,200 ചതുരശ്ര കിലോമീറ്റർ) കരഭൂമിയും ബാക്കി 1.2 ചതുരശ്രമൈൽ പ്രദേശം (3.1 ചതുരശ്ര കിലോമീറ്റർ) അതായത് (0.1%) ജലവുമാണ്. പ്രാദേശിക വലിപ്പത്തിൽ അരിസോണയിലെ ഏറ്റവും ചെറിയ കൗണ്ടിയാണിത്.
മുക്ത ജോർജ്ജ്
മലയാളം, തമിഴ് ചലച്ചിത്രങ്ങളിലെ ഒരു അഭിനേത്രിയാണ് മുക്ത എന്ന മുക്ത എൽസ ജോർജ്ജ്. ഭാനു എന്ന വിളിപ്പേരിലറിയപ്പെടുന്ന മുക്ത കേരളത്തിലെ കോതമംഗലത്താണ് ജനിച്ചത്.
ലാൽ ജോസ് സംവിധാനം ചെയ്ത് 2006-ൽ പുറത്തിറങ്ങിയ അച്ഛനുറങ്ങാത്ത വീട് എന്ന ചിത്രത്തിലൂടെയാണ് ചലച്ചിത്രരംഗത്തെത്തിയത്. പിന്നീട് താമരഭരണി എന്ന തമിഴ് ചിത്രത്തിലഭിനയിച്ചു. ഗോൾ, നസ്രാണി, ഹെയ്‌ലസാ, കാഞ്ചീപുരത്തെ കല്യാണം എന്നിവയാണ് മറ്റ് മലയാളചലച്ചിത്രങ്ങൾ.
പുറത്തേക്കുള്ള കണ്ണി
വർഗ്ഗം:1991-ൽ ജനിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മലയാളചലച്ചിത്രനടിമാർ വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:തമിഴ്‌ചലച്ചിത്രനടിമാർ
സൽമ ഹായെക്
സൽമ ഹായെക് പിനോൾട്ട് (, ജനനം, സൽമ വൽഗാർമ ഹയക് ജിമെനെസ്; സെപ്റ്റംബർ 2, 1966))   ഒരു മെക്സിക്കൻ, അമേരിക്കൻ ചലച്ചിത്ര നടിയും നിർമ്മാതാവുമാണ്. സോപ്പ് ഓപ്പറയായ തെരേസയിൽ അഭിനയിച്ചുകൊണ്ട് മെക്സിക്കോയിൽ തന്റെ ഔദ്യോഗിക ജീവിതം ആരംഭിച്ച സൽമ എൽ കാലെജോൺ ഡി ലോസ് മിലാഗ്രോസ് (മിറക്കിൾ അലെയ്) എന്ന സിനിമയിൽ അഭിനയിക്കുകയും ഇത് ഏരിയൽ അവാർഡിനായി നാമനിർദ്ദേശം ചെയ്യപ്പെടുകയുമുണ്ടായി. 1991 ൽ ഹായെക് ഹോളിവുഡിലേക്ക് മാറുകയും ഡെസ്പെറാഡോ (1995), ഫ്രം ഡസ്ക് ടിൽ ഡോൺ (1996), വൈൽഡ് വൈൽഡ് വെസ്റ്റ്, ഡോഗ്മ (രണ്ടും 1999) എന്നീ ചിത്രങ്ങളിലെ വേഷങ്ങളിലൂടെ മുൻനിരയിലേയ്ക്കു പ്രവേശിച്ചു.
അവർ നിർമ്മാണവുംകൂടി നിർവ്വഹിച്ചതും ഒരു മെക്‌സിക്കൻ ചിത്രകാരിയായ ഫ്രിഡാ കഹ്‌ലോയുടെ വേഷം അവതരിപ്പിച്ചതുമായ 2002 ലെ ഫ്രിഡ എന്ന ചിത്രത്തിലൂടെ അവർ മുൻനിരയിലേയ്ക്കെത്തുകയും മികച്ച നടിക്കുള്ള അക്കാദമി അവാർഡ്, ബാഫ്‌റ്റ അവാർഡ്, ഗോൾഡൻ ഗ്ലോബ് അവാർഡ്, സ്‌ക്രീൻ ആക്ടേഴ്‌സ് ഗിൽഡ് അവാർഡ് എന്നിവയ്ക്കായി നാമനിർദ്ദേശം ചെയ്യപ്പെടുകയും ചെയ്തു. ഈ സിനിമ വ്യാപകമായ ശ്രദ്ധ നേടിയതോടൊപ്പം ഇതൊരു നിരൂപണപരവും വാണിജ്യപരവുമായ വിജയമായിത്തീരുകയും ചെയ്തു.
2004 ൽ ‘മാൽഡൊണാഡോ മിറക്കിൾ’ എന്ന കുട്ടികൾക്കും യുവാക്കൾക്കും കുടുംബത്തിനുമായുള്ള പ്രത്യേക പരമ്പരയുടെ ഏറ്റവും മികച്ച സംവിധാനത്തിനുള്ള ഡേടൈം എമ്മി അവാർഡ് നേടുകയും കൂടാതെ 2007ൽ എബിസി ടെലിവിഷൻ കോമഡി-നാടക പരമ്പരയായ 'അഗ്ലി ബെറ്റി'യിൽ അതിഥിവേഷത്തിൽ പ്രത്യക്ഷപ്പെട്ടതിന്റെ പേരിൽ ഒരു കോമഡി പരമ്പരയിലെ മികച്ച അതിഥി നടിക്കുള്ള പ്രൈംടൈം എമ്മി അവാർഡ് നേടുകയും ചെയ്തു. 2009 മുതൽ 2013 വരെ പ്രക്ഷേപണം ചെയ്പ്പെട്ട എൻബിസിയുടെ 30 റോക്ക് എന്ന കോമഡി പരമ്പരയിലും അവർ അതിഥി വേഷത്തിൽ പ്രത്യക്ഷപ്പെടുകയുണ്ടായി. 2017 ൽ, ബിയാട്രിസ് അറ്റ് ഡിന്നർ എന്ന ചിത്രത്തിലെ അഭിനയത്തിന് 2017 ൽ ഒരു ഇൻഡിപെന്റന്റ് സ്പിരിറ്റ് അവാർഡിന് നാമനിർദ്ദേശം ചെയ്യപ്പെട്ടു.
ഹായെക്കിന്റെ സമീപകാല ചിത്രങ്ങളിൽ ‘ഗ്രോൺ അപ്‌സ്’ (2010), ‘പുസ് ഇൻ ബൂട്ട്സ്’ (2011), ‘ഗ്രോൺ അപ്‌സ് 2’ (2013), ‘ടെയിൽ ഓഫ് ടെയിൽസ്’ (2015), ‘ദി ഹിറ്റ്മാൻസ് ബോഡിഗാർഡ്’ (2017) എന്നിവ ഉൾപ്പെടുന്നു.
ആദ്യകാലം
മെക്സിക്കോയിലെ വെറാക്രൂസിലെ കോട്ട്സാക്കോൾകോസിലാണ് സൽമ ഹയക് ജിമെനെസ് ജനിച്ചത്. ഒരു ലബനീസ് മെക്സിക്കനായ അവരുടെ പിതാവ് സാമി ഹായക് ഡൊമൻ‌ഗ്യൂസ് ലെബനാൻ വേരുകളുള്ള മെക്സിക്കോ സ്വദേശിയാണ്. ലെബനാനിലെ ബാബ്ദാത്ത് നഗരത്തിൽ നിന്നുള്ളവരായ സൽമയും അവരുടെ പിതാവും 2015 ൽ 'ഖലീൽ ജിബ്രാൻസ് ദി പ്രോഫറ്റ്' എന്ന സിനിമയുടെ പ്രചാരണത്തിനായി  ഈ നഗരം സന്ദർശിച്ചിരുന്നു. ഒരു വ്യാവസായിക ഉപകരണ സ്ഥാപനത്തിന്റെ ഉടമയായ പിതാവ് മെക്സിക്കോയിലെ ഒരു ഓയിൽ കമ്പനി എക്സിക്യൂട്ടീവും ഒരിക്കൽ കോട്ട്സാക്കോൾകോസ് മേയറായി മത്സരിച്ചയാളുമാണ്. മാതാവ് ഡയാന ജിമെനെസ് മദീന ഒരു ഓപ്പറ ഗായികയും ടാലന്റ് സ്കൌട്ടും സ്പാനിഷ് വംശജയായ മെക്സിക്കോക്കാരിയുമാണ്. 2015 ൽ മാഡ്രിഡ് സന്ദർശിക്കവേ, അൺ ന്യൂവോ ഡിയയുമായുള്ള ഒരു അഭിമുഖത്തിൽ, ഹായക് സ്വയം അമ്പത് ശതമാനം ലെബനീസ്, അമ്പത് ശതമാനം സ്പാനിഷ് എന്ന് സ്വയം വിശേഷിപ്പിക്കുകയും തന്റെ മുത്തശ്ശി / മാതൃ മുതുമുത്തശ്ശിമാർ സ്പെയിനിൽ നിന്നുള്ളവരാണെന്ന് പ്രസ്താവിക്കുകയും ചെയ്തു. അവളുടെ ഇളയ സഹോദരൻ സാമി (ജനനം 1972) ഒരു ഫർണിച്ചർ ഡിസൈനറാണ്.
ഒരു സമ്പന്നവും മതഭക്തിയുള്ളതുമായ റോമൻ കത്തോലിക്കാ കുടുംബത്തിൽ വളർന്ന ഹായെക്ക് തന്റെ പന്ത്രണ്ടാമത്തെ വയസ്സിൽ ലൂയിസിയാനയിലെ ഗ്രാൻഡ് കൊട്ടോവിലെ അക്കാദമി ഓഫ് സേക്രഡ് ഹാർട്ട് സ്കൂളിൽ വിദ്യാഭ്യസത്തിനായി അയക്കപ്പെടുകയും ചെയ്തു. സ്കൂളിൽ, അവൾക്ക് ഡിസ്ലെക്സിയ, എ‌ഡി‌എച്ച്ഡി എന്നിവ കണ്ടെത്തി. യൂണിവേഴ്സിഡാഡ് ഐബറോഅമേരിക്കാന യൂണിവേഴ്സിറ്റിയിൽ ചേർന്ന അവർ അവിടെ ഇന്റർനാഷണൽ റിലേഷൻസ് എന്ന വിഷയം പഠിച്ചു. 2011 ൽ ‘വി’ മാസികയുമായുള്ള ഒരു അഭിമുഖത്തിൽ വളരെക്കാലത്തേയ്ക്കല്ലായിരുന്നെങ്കിൽക്കൂടി ഒരു കാലത്ത് താൻ അമേരിക്കയിലെ അനധികൃത കുടിയേറ്റക്കാരിയായിരുന്നുവെന്ന് സൂചിപ്പിച്ചിരുന്നു.
ആദ്യകാല ഹോളിവുഡ് വേഷങ്ങൾ
1991 ൽ സ്റ്റെല്ല അഡ്‌ലറുടെ കീഴിൽ അഭിനയം പഠിക്കുവാനായി ഹായെക് കാലിഫോർണിയയിലെ ലോസ് ഏഞ്ചൽസിലേക്ക് പോയി. ഇംഗ്ലീഷിൽ പരിമിത ജ്ഞാനം മാത്രമുള്ള അവർ വായനാ വൈകല്യത്താൽ ബുദ്ധിമുട്ടിയിരുന്നു. റോബർട്ട് റോഡ്രിഗസും അദ്ദേഹത്തിന്റെ അന്നത്തെ പത്നിയും നിർമ്മാതാവുമായിരുന്ന എലിസബത്ത് അവെല്ലനും 1995 ലെ ഡെസ്പെറാഡോയിൽ അന്റോണിയോ ബാൻഡെറസിനൊപ്പം ഹയക്കിന് അതിപ്രധാനമായ ഒരു വേഷം നൽകി. ഇതിലെ വേഷത്തിനുശേഷം 'ഫ്രം ഡസ്ക് ടിൽ ഡോൺ' എന്ന സിനിമയിൽ ഒരു വാമ്പയർ രാജ്ഞിയായി വേഷം അവതരിപ്പിക്കുകയും അതിൽ ഒരു ടേബിൾ-ടോപ്പ് സർപ്പനൃത്തം അവതരിപ്പിക്കുകയും ചെയ്തു.
1997 ലെ റൊമാന്റിക് കോമഡിയായ ഫൂൾസ് റഷ് ഇൻ എന്ന സിനിമയിൽ മാത്യു പെറിയുടെ നായികയായി ഹായെക്ക് ഒരു താരപരിവേഷമുള്ള വേഷത്തിൽ അഭിനയിച്ചു. 1999 ൽ വിൽ സ്മിത്തിന്റെ വൈൽഡ് വൈൽഡ് വെസ്റ്റിൽ അവർ അഭിനയിച്ചു. കെവിൻ സ്മിത്തിന്റെ ഡോഗ്മ എന്ന സിനിമയിൽ സെറൻഡിപിറ്റി എന്ന വേഷത്തിലും അഭിനയിച്ചു. 2000 ൽ, ട്രാഫിക്ക് എന്ന ചിത്രത്തിൽ ബെനിസിയോ ഡെൽ ടൊറോയ്‌ക്കൊപ്പം ഹായെക്ക്  ഒരു അപ്രധാന രംഗം അഭിനയിച്ചിരുന്നു. 2003 ൽ, മരിയാച്ചി ട്രൈലോഗി സിനിമാ പരമ്പരയിലെ അവസാന ചിത്രമായ വൺസ് അപ്പോൺ എ ടൈം ഇൻ മെക്സിക്കോയിൽ പ്രത്യക്ഷപ്പെട്ട് ഡെസ്പെറാഡോയിലെ തന്റെ മുൻകഥാപാത്രത്തെ അവതരിപ്പിച്ചു.
സംവിധായിക, നിർമ്മാതാവ്, നടി
2000 ഓടെ ഹയക് തന്റെ ചലച്ചിത്ര നിർമ്മാണ കമ്പനിയായ വെന്റനാറോസ സ്ഥാപിക്കുകയും അതിലൂടെ ചലച്ചിത്ര-ടെലിവിഷൻ പ്രോജക്ടുകൾ നിർമ്മിക്കുകയും ചെയ്തു. 1999 ലെ ഓസ്കാറിലേയ്ക്കുള്ള മികച്ച വിദേശ ചിത്രത്തിനുള്ള സമർപ്പണത്തിനുള്ള മെക്സിക്കോയുടെ ഔദ്യോഗിക തിരഞ്ഞെടുപ്പിൽ ഉൾപ്പെടുത്തപ്പെട്ട ‘എൽ കൊറോണൽ നോ ടിയാനെ ക്വീൻ ലെ എസ്ക്രിബ’ എന്ന ചിത്രമായിരുന്നു നിർമ്മാതാവെന്ന നിലയിലുള്ള അവരുടെ ആദ്യത്തെ ചിത്രം. ഹയാക്ക് സഹനിർമ്മാണം നടത്തിയ ഫ്രിഡ 2002 ൽ പുറത്തിറങ്ങി. ഹായെക് ഫ്രിഡാ കഹ്‌ലോ ആയും, ആൽഫ്രഡ് മോളിന അവളുടെ അവിശ്വസ്തനായ ഭർത്താവായ ഡീഗോ റിവേരയായി അഭിനയിച്ച ഈ ചിത്രം സംവിധാനം ചെയ്തത് ജൂലി ടെമോർ ആണ്. സഹവേഷങ്ങളിലും  അതിഥിവേഷങ്ങളിലുമായും  (വലേറിയ ഗോളിനോ, ആഷ്‌ലി ജഡ്, എഡ്വേഡ് നോർട്ടൺ, ജിയോഫ്രി റഷ്) അപ്രധാന വേഷങ്ങളിലുമായി (അന്റോണിയോ ബാൻഡെറാസ്) ഒരു വലിയ താരനിര ഈ ചിത്രത്തിൽ പ്രത്യക്ഷപ്പെട്ടിരുന്നു. ഈ ചിത്രത്തിലെ പ്രകടനത്തിന് മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു. 2001 ൽ പുറത്തിറങ്ങിയ ‘ഇൻ‌ ദ ടൈം ഓഫ് ദ ബട്ടർഫ്ലൈസ്’ എന്ന ചലച്ചിത്രം അതേ പേരിലുള്ള ജൂലിയ അൽവാരെസിന്റെ മിറബാൽ സഹോദരിമാരുടെ ജീവിതകഥ  ഉൾക്കൊള്ളുന്ന പുസ്തകത്തെ ആസ്പദമാക്കിയുള്ളതായിരുന്നു. സിനിമയിൽ സൽമ ഹായക് സഹോദരിമാരിൽ ഒരാളായ മിനർവയെയും എഡ്വേർഡ് ജെയിംസ് ഓൽമോസ് സഹോദരിമാർ എതിർത്തിരുന്ന ഡൊമിനിക്കൻ സ്വേച്ഛാധിപതിയായ റാഫേൽ ലിയോനിഡാസ് ട്രൂജിലോയെയും  അവതരിപ്പിച്ചു.
2003-ൽ ഹായെക് ഒരു പുസ്തകത്തെ ആസ്പദമാക്കിയുള്ള ഒരു ഷോടൈം മൂവിയായ ‘ദി മാൽഡൊണാഡോ മിറക്കിൾ’ പുസ്തകത്തിന്റെ അതേ പേരിൽത്തന്നെ നിർമ്മിക്കുകയും സംവിധാനം നിർവ്വഹിക്കുകയും ചെയ്തു. കുട്ടികൾ / യുവാക്കൾ / കുടുംബത്തിനു പ്രത്യേകമായുള്ളത് എന്നീ ഇനങ്ങളിലെ മികച്ച സംവിധാനത്തിനുള്ള ഡേ ടൈം എമ്മി അവാർഡ് നേടുകയും ചെയ്തു. 2005 ഡിസംബറിൽ, സംഗീതജഞൻ പ്രിൻസിനായി "ടെ അമോ കൊറാസോൺ" ("ഐ ലവ് യു, സ്വീറ്റ്‍ഹാർട്ട്") എന്ന പേരിൽ ഒരു മ്യൂസിക് വീഡിയോ സംവിധാനം ചെയ്യുകയും അതിൽ മിയ മായെസ്ട്രോയെ അവതരിപ്പിക്കുകയും ചെയ്തു. 2006 മുതൽ 2010 വരെ ലോകമെമ്പാടും സംപ്രേഷണം ചെയ്യപ്പെട്ട ടെലിവിഷൻ പരമ്പരയായ അഗ്ലി ബെറ്റിയുടെ എക്സിക്യൂട്ടീവ് പ്രൊഡ്യൂസറായിരുന്നു ഹായെക്. 2001 ൽ കൊളംബിയൻ ടെലിനോവേലയായിരുന്ന ‘യോ സോയ് ബെറ്റി ലാ ഫിയ’യുടെ അവകാശങ്ങളും തിരക്കഥകളും നേടിയ ബെൻ സിൽവർമാനുമായിച്ചേർന്ന് അമേരിക്കൻ ടെലിവിഷനുവേണ്ടി ഹായെക് ഈ പരമ്പര സ്വീകരിച്ചു. 2004 ൽ എൻ‌ബി‌സിയുടെ അരമണിക്കൂർ ഹാസ്യ പരമ്പരയായി ഉദ്ദേശിച്ച ഈ പദ്ധതി പിന്നീട് 2006-2007 സീസണിൽ എബിസി ഏറ്റെടുക്കുകയും സിൽ‌വിയോ ഹോർട്ടകൂടി നിർമ്മാണത്തിൽ പങ്കാളിയാകുകയും ചെയ്തു. മാഗസിൻ എഡിറ്ററായ സോഫിയ റെയ്‌സായി അഗ്ലി ബെറ്റിയിൽ ഹയക് അതിഥി വേഷമിട്ടിരുന്നു. ടെലിനോവേലയുടെ ഷോയ്ക്കുള്ളിൽത്തന്നെ ഒരു അഭിനേത്രിയായുള്ള ചെറിയ വേഷവും അവർക്കുണ്ടായിരുന്നു. 2007 ൽ മികച്ച കോമഡി പരമ്പരക്കുള്ള ഗോൾഡൻ ഗ്ലോബ് അവാർഡ് ഈ ഷോയ്ക്ക് ലഭിച്ചു. സോഫിയ എന്ന കഥാപാത്രമായുള്ള ഹായക്കിന്റെ പ്രകടനം 59-ആമത് പ്രൈംടൈം എമ്മി അവാർഡുകളിൽ ഒരു കോമഡി പരമ്പരയിലെ മികച്ച അതിഥി നടിയായി നാമനിർദ്ദേശം ചെയ്യപ്പെടുന്നതിനിടയാക്കി.
2007 ഏപ്രിലിൽ, സ്വന്തം ലാറ്റിൻ പ്രമേയ ചലച്ചിത്ര നിർമ്മാണ കമ്പനിയായ വെന്റനാറോസയുടെ സിഇഒ ആകാൻ എം‌ജി‌എമ്മുമായുള്ള ചർച്ചകൾക്ക് ഹായക് അന്തിമരൂപം നൽകി. അടുത്ത മാസം, നെറ്റ്വർക്കിനായി പ്രോജക്ടുകൾ വികസിപ്പിക്കുകയെന്ന ലക്ഷ്യത്തോടെ വെന്റനാറോസയ്ക്കായി എബിസിയുമായി രണ്ട് വർഷത്തെ കരാർ ഒപ്പിട്ടു.
ക്രിസ് റോക്ക്, കെവിൻ ജെയിംസ് എന്നിവരും വേഷങ്ങൾ അവതരിപ്പിച്ച ‘ഗ്രോൺ അപ്‌സ്’ എന്ന ബഡ്ഡി കോമഡിയിൽ ആദം സാൻഡ്‌ലറുടെ കഥാപാത്രത്തിന്റെ ഭാര്യയുടെ വേഷം ഹായക് അഭിനയിച്ചു. അദ്ദേഹത്തിന്റെ നിർബന്ധപ്രകാരം, ഹെയ്ക്ക് അന്റോണിയോ ബന്ദേറസിനോടൊപ്പം ‘പസ് ഇൻ ബൂട്ട്സ്’ എന്ന ആനിമേഷൻ സിനിമയിൽ കിറ്റി സോഫ്റ്റ്പാസ് എന്ന കഥാപാത്രത്തിന്റെ ശബ്ദമായി അഭിനയിച്ചു. 2012 ൽ, ജാദ പിങ്കറ്റ് സ്മിത്തിനെ "നാഡാ സെ കോംപാര" എന്ന മ്യൂസിക് വീഡിയോയിൽ ഹായക് സംവിധാനം ചെയ്തു. 2013 ജൂലൈയിൽ പുറത്തിറങ്ങിയ ഗ്രോൺ അപ്‌സ് 2 എന്ന ചിത്രത്തിലെ വേഷം അവർ വീണ്ടും അവതരിപ്പിച്ചു.
2019 ലെ സാൻ ഡീഗോ കോമിക്-കോണിൽ, ക്ലോയെ ഷാവോ സംവിധാനം ചെയ്യുന്ന മാർവൽ സിനിമാറ്റിക് യൂണിവേഴ്സ് ചിത്രമായ ദി എറ്റേണൽസിൽ ഹായെക്ക് അജാക്ക് എന്ന കഥാപാത്രമായി അഭിനയിക്കുമെന്ന് പ്രഖ്യാപിക്കപ്പെടുകയും 2020 നവംബർ 6 ന് അമേരിക്കയിലെ തീയറ്ററുകളിൽ ഇതു റിലീസ് ചെയ്യാൻ തീരുമാനിക്കുകയും ചെയ്തു.
പ്രമോഷണൽ വർക്ക്
2004 ഫെബ്രുവരി മുതൽ ഹായെക് അവോൺ കോസ്മെറ്റിക്സിന്റെ വക്താവായിത്തീർന്നു. 1998 ൽ റെവ്ലോണിന്റെ ഔദ്യോഗിക വക്താവായിരുന്നു അവർ. 2001 ൽ ചോപാർഡിന്റെ മാതൃകയായി പ്രത്യക്ഷപ്പെടുകയും 2006 കാമ്പിയോയുടെ പരസ്യങ്ങൾക്കുവേണ്ടി മരിയോ ടെസ്റ്റിനോയുടെ ഫോട്ടോയിൽ മോഡലാകുകയും ചെയ്തു. 2009 ഏപ്രിൽ 3 ന്, സഹ മെക്സിക്കൻ നടി മരിയ ഫെലിക്സിൽ നിന്ന് പ്രചോദനം ഉൾക്കൊണ്ട് കാർട്ടിയർ കമ്പനിയുടെ വാച്ചായ ‘ലാ ഡോണ’ അവതരിപ്പിക്കാൻ അവർ സഹായിച്ചിരുന്നു.
മാതൃ, നവജാതശിശു ടെറ്റനസിനെതിരായ വാക്സിനുകളുടെ ധനസഹായത്തെ (ഡിസ്പോസിബിൾ ഡയപ്പർ വിൽപ്പനയിലൂടെ) പ്രോത്സാഹിപ്പിക്കുന്നതിന് പ്രോക്ടർ & ഗാംബിൾ കമ്പനി, യുണിസെഫ് എന്നിവയുമായിച്ചേർന്ന് ഹായെക് പ്രവർത്തിച്ചിട്ടുണ്ട്. പ്രോഗ്രാമിനെക്കുറിച്ച് അവബോധം വളർത്താൻ സഹായിക്കുന്നതിനായുള്ള പാംപേർസ് / യുണിസെഫ് "പങ്കാളിത്തം" 1 പായ്ക്ക് = 1 വാക്സിൻ പദ്ധതിയുടെ ആഗോള വക്താവാണ് ഹായെക്. ഈ "പങ്കാളിത്തത്തിൽ" പ്രോക്ടർ & ഗാംബിൾ സഹകരിക്കുകയും വിറ്റഴിക്കപ്പെടുന്ന ഓരോ പാമ്പേർസ് പായ്ക്കിനും ഒരു ടെറ്റനസ് വാക്സിനേഷനു തുല്യമായ തുക (ഏകദേശം 24 സെന്റ്) പ്രോഗ്രാമിലേയ്ക്ക് സംഭാവന നൽകുകയും ചെയ്യുന്നു.
സബ് കലക്ടർ
സബ് കളക്ടർ കം സബ് ഡിവിഷണൽ മജിസ്‌ട്രേറ്റ് (അസിസ്റ്റന്റ് കമ്മീഷണർ അല്ലെങ്കിൽ സബ് ഡിവിഷണൽ ഓഫീസർ എന്നും ചില സംസ്ഥാന്ങളിൽ അറിയപ്പെടുന്നു) ഇന്ത്യൻ അഡ്മിനിസ്‌ട്രേറ്റീവ് സർവീസ് കേഡറിലെ ഉദ്യോഗസ്ഥനോ അല്ലെങ്കിൽ ഭൂമി വരുമാനം, കനാൽ വരുമാനം എന്നിവയുടെ ചുമതലയുള്ള സംസ്ഥാന അഡ്മിനിസ്‌ട്രേറ്റീവ് സർവീസ് കേഡറിലെ സംസ്ഥാന സിവിൽ സർവീസ് ഉദ്യോഗസ്ഥനോ ആണ്. ഒരു ജില്ലയിലെ ''റവന്യൂ ഡിവിഷൻ്റെ (ഉപജില്ല) ചുമതല വഹിക്കുന്ന ഉദ്യോഗസ്ഥൻ ആണ് ഇദ്ദേഹം. കൂടാതെ റവന്യൂ ഡിവിഷൻ്റെ അഥവാ ഉപജില്ലയുടെ സബ് ഡിവിഷണൽ മജിസ്ട്രേറ്റ് ആയും അവരെ ചുമതലപ്പെടുത്തിയിരിക്കുന്നു.'' കൂടാതെ, യൂണിയൻ പബ്ലിക് സർവീസ് കമ്മീഷൻൽ നിന്നോ തിരഞ്ഞെടുക്കപ്പെട്ട ഇന്ത്യൻ അഡ്മിനിസ്‌ട്രേറ്റീവ് സർവീസ് ഓഫീസർമാരും അവരുടെ പരിശീലന കാലയളവിൽ സബ് കലക്ടറും സബ് ഡിവിഷണൽ മജിസ്ട്രേറ്റ് ആയും പ്രവർത്തിക്കുന്നു. അസിസ്റ്റന്റ് കളക്ടർ കം സബ് ഡിവിഷണൽ മജിസ്‌ട്രേറ്റ് അല്ലെങ്കിൽ അസിസ്റ്റന്റ് കമ്മീഷണർ അല്ലെങ്കിൽ സബ് ഡിവിഷണൽ ഓഫീസർ (സിവിൽ) അല്ലെങ്കിൽ റവന്യൂ ഡിവിഷണൽ ഓഫീസർ (ആർ.ഡി.ഒ) എന്നിങ്ങനെ പല പേരുകളിൽ ഇന്ത്യയിലെ വിവിധ സംസ്ഥാനങ്ങളിൽ അവർ അറിയപ്പെടുന്നു. ഓരോ ജില്ലയെയും റവന്യൂ ഉപജില്ലകളായി തിരിച്ചിരിക്കുന്നു. എല്ലാ റവന്യൂ സബ് ഡിവിഷനുകളും അല്ലെങ്കിൽ റവന്യൂ ഡിവിഷനുകളും സബ് കളക്ടർ & സബ് ഡിവിഷണൽ മജിസ്‌ട്രേറ്റിന്റെ ചുമതലയിലാണ്. റവന്യൂ ഡിവിഷൻ്റെ കീഴിൽ നിരവധി താലൂക്കുകളും ഉൾപെടുന്നു.
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
സാറാ ബ്ലാഗ്ഡൻ
ഓക്‌സ്‌ഫോർഡ് സർവ്വകലാശാലയിലെ അർബുദ ചികിത്സാ പരീക്ഷണ വിഭാഗത്തിലെ പ്രൊഫസറാണ് സാറാ ബ്ലാഗ്ഡൻ. അണ്ഡാശയ കാൻസറിന്റെ ചികിത്സയും അതിന്റെ സ്വഭാവപഠനവുമാണ് ഇവരുടെ റിസേർച്ച് സെന്ററിൽ പ്രധാനമായും നടക്കുന്നത്. മാരകവും അവസാനഘട്ടത്തിലുമുള്ള കാൻസർ രോഗികളിൽ നൂതനമായ മരുന്നുകളുടെ പരീക്ഷണവും അവയുടെ തുടർപഠനവും അവർ നടത്തിക്കൊണ്ടിരിക്കുന്നു.
വിദ്യാഭ്യാസം
സാറാ ബ്ലാഗ്ഡൻ 1994-ൽ ലണ്ടൻ സർവ്വകലാശാലയിലെ ചാറിംഗ് ക്രോസ് ആൻഡ് വെസ്റ്റ്മിൻസ്റ്റർ മെഡിക്കൽ സ്കൂളിൽ നിന്ന് തൻറെ വൈദ്യശാസ്ത്ര ബിരുദം (MBBS) കരസ്ഥമാക്കി.
2004-ൽ അവർ കേംബ്രിഡ്ജ് സർവ്വകലാശാലയിൽനിന്ന് പി.എച്ച്.ഡി. (CRUK ക്ലിനിക്കൽ ഫെലോ ആയി) നേടി.
അവാർഡുകൾ
1999-ൽ കേംബ്രിഡ്ജ് സർവ്വകലാശാലയിൽ CRUK ജൂനിയർ ക്ലിനിഷ്യൻ സയന്റിസ്റ്റ് പി.എച്ച്.ഡി. ഫെലോഷിപ്പ്, 2004-ൽ കേംബ്രിഡ്ജ് സർവ്വകലാശാലയിൽ നിന്ന് CRUK ക്ലിനിക്കൽ ഫെല്ലോ പി.എച്ച്ഡി, 2010-ൽ റോയൽ കോളേജ് ഫിസിഷ്യൻമാരുടെ ഫെലോഷിപ്പ് എന്നിവ നേടി.
ബന്ദുങ്ങ്
ബന്ദുങ്ങ്(/ˈbændʊŋ/ or /ˈbɑːndʊŋ/) (Indonesian: Kota Bandung) (Dutch: Bandoeng) പടിഞ്ഞാറൻ ജാവ പ്രവിശ്യയുടെ തലസ്ഥാനമാകുന്നു. ഈ നഗരമാണ് ഇന്തോനേഷ്യയുടെ ജനസംഖ്യയിൽ മൂന്നാമത്തെ വലിയ നഗരം. 2½ മില്ല്യൻ ജനസംഖ്യയുണ്ട്. ചുറ്റുപാടുമുള്ള മെട്രോപൊലിറ്റൻ പ്രദേശത്തെ ജനസംഖ്യ 8.6 മില്ല്യൻ ആണ്. സമുദ്രനിരപ്പിൽനിന്നും 768 metres (2,520 ft) ആണുയരം. തലസ്ഥാനമായ ജക്കാർത്തയുടെ തെക്കുകിഴക്കുനിന്നും 140 kilometres (87 miles) ദൂരത്തിലുള്ള ബന്ദുങ്ങിൽ മറ്റു പട്ടണങ്ങളേക്കാൾ തണുത്ത കാലാവസ്ഥയാണ്. ഈ പട്ടനം നദീതിരത്ത് അഗ്നിപർവ്വതങ്ങൾ ചുറ്റിക്കിടക്കുന്നു. പ്രകൃതിദത്തമായി ഇങ്ങനെ ബന്ദുങ്ങ് സുരക്ഷിതമായിരിക്കുന്നു.
ഭൂമിശാസ്ത്രം
അഗ്നിപർവ്വതങ്ങളാൽ ചുറ്റപ്പെട്ട ബന്ദുങ്ങ് നദികളുടെ കടലിനോടു ചേരുന്ന പ്രദേശത്താണ് സ്ഥിതിചെയ്യുന്നത്. ഇതിലെ പ്രധാന നദി സിതാറും ആണ്.
ഈ പട്ടണത്തിന്റെ ഉത്തരഭാഗത്ത് മറ്റു ഭാഗങ്ങളേക്കാൾ മലനിരകൾ നിറഞ്ഞതാകുന്നു. അഗ്നിപർവ്വതങ്ങളാൽ ചുറ്റപ്പെട്ടിരിക്കുന്നു. തങ്കുബാൻ പെരാഹു അഗ്നിപർവ്വതം ഈ പട്ടണത്തിൽനിന്നും ഉത്തരഭാഗത്തായി കാണാം. അഗ്നിപർവ്വതപ്രവർത്തനഫലമായുണ്ടായ മണ്ണാണിവിടെയുള്ളത്. ആത് വളരെ ഫലപുഷ്ടമാണ്. നെല്ല്, പഴവർഗ്ഗങ്ങൾ, ചായ, പുകയില, കാപ്പി എന്നിവയ്ക്ക് അനുയോജ്യമായ മണ്ണായതിനാൽ ഈ പ്രദേശം കാർഷിക സമ്പന്നമാണ്. ഇവിടുത്തെ സികാപുദുങ്ങ് എന്ന നദി എത്തിക്കുന്ന അലൂവിയൽ മണ്ണ് ഫലപുഷ്ടമാണ്.
കാലാവസ്ഥ
മൺസൂൺ കാലാവസ്ഥയാണിവിടെ. ട്രോപ്പിക്കൽ ഉയർന്നപ്രദേശത്തുള്ള മഴക്കാടുകൾ നിറഞ്ഞതാണ്. ഉയരക്കൂടുതൽ കാരണം ബന്ദുങ്ങിൽ മറ്റു പ്രദേശങ്ങളേക്കാൾ ചൂടു കുറവാണ്. അതുപോലെ ഈർപ്പം കൂടുതലുമാകുന്നു. 23.6 °C (74.5 °F) ആണ് ശരാശരി താപനില. മധ്യഭാഗത്ത് 1000 മില്ലീമിറ്റർ മഴപെയ്യുമ്പോൾ തെക്കുകിഴക്കൻ പ്രദേശത്ത് 3500 മില്ലീമീറ്റർ മഴ ലഭിക്കുന്നു. ഏറ്റവും കുറഞ്ഞ ചൂടു 4.44 °C (40.0 °F) ആകുന്നു. വരണ്ട കാലാവസ്ഥ
ചരിത്രം
പ്രാചീന ചരിത്രാതീത കാലം തൊട്ടേ ബന്ദുങ് നദീതീരത്ത് ജനവാസം ഉണ്ടായിരുന്നതായി തെളിവുകളുണ്ട്. 1786ൽ ഡച്ച് ഈസ്റ്റ് ഇന്ത്യ കമ്പനി ഇവിറ്റെ പ്ലാന്റേഷൻ തുടങ്ങി. അവർ അന്നത്തെ ബട്ടാവിയ എന്നരിയപ്പെടുന്ന ഇന്നത്തെ ജക്കാർത്ത, ബൊഗോർ, സിയാഞുർ, ബന്ദുങ്ങ്, സുമെദാങ്ങ്, സിറെബോൺ എന്നിവയെ കൂട്ടിയിണക്കി 1809ൽ ഒരു റോഡ് നിർമ്മിച്ചു.
ഭരണം
167.2965 km2 ആണ് ഇതിന്റെ വിസ്തീർണ്ണം. 26 ജില്ലകളായും 139 ഗ്രാമങ്ങളായും (കെകമതാൻ) തിരിച്ചിരിക്കുന്നു. ഒരു മേയർ (വാലികോട) ആണു ഭരിക്കുന്നത്.
അവലംബം
വർഗ്ഗം:പടിഞ്ഞാറൻ ജാവയിലെ ജനവാസകേന്ദ്രങ്ങൾ വർഗ്ഗം:ഇന്തോനേഷ്യയിലെ പ്രവിശ്യകളുടെ തലസ്ഥാനങ്ങൾ
ദഹനവ്യൂഹം
ദഹനപ്രക്രിയയിൽ വിവിധങ്ങളായ ധർമ്മങ്ങൾ വഹിക്കുന്ന അവയവങ്ങളും, ശരീര ഘടകങ്ങളും ചേരുന്നതാണ് ദഹന വ്യൂഹം. മനുഷ്യന്റെ ദഹന വ്യവസ്ഥയിൽ അന്നപഥവും അനുബന്ധ ഗ്രന്ഥികളും ഉൾപ്പെടുന്നു.
മനുഷ്യരടക്കം ഭക്ഷണം കഴിക്കുന്ന മൃഗങ്ങളിലെല്ലാം, രക്തത്തിന് ആഗിരണം ചെയ്യാൻ പാകത്തിന് യന്ത്രികമായും രാസായനികമായും ഭക്ഷണ പദാർഥങ്ങൾ ശരീരത്തിനാവശ്യമുള്ളതുപോലെ വിഘടിപ്പിക്കുന്ന പ്രക്രിയയാണ് ദഹനം.
മനുഷ്യരിലെ ദഹനവ്യൂഹ ഘടകങ്ങൾ
വായ: വായിൽ ഭക്ഷണം പ്രവേശിക്കുമ്പോൾ തന്നെ ദഹന പ്രക്രിയ ആരംഭിക്കുന്നു. പല്ലുകൾ, നാക്ക്, ഉമിനീർ ഗ്രന്ഥികൾ എന്നിവയാണ് വയിലെ ദഹനവ്യൂഹ ഘടകങ്ങൾ. പല്ലുകൾ ഭക്ഷണത്തെ ചവയ്ക്കുകയും അരയ്ക്കുകയും ചെയ്ത് വിഴുങ്ങാൻ പാകത്തിലാക്കുന്നു, ചെറുതു വലുതുമായ നിരവധി ഉമിനീർ ഗ്രന്ഥികളിൽ നിന്നുള്ള സ്രവങ്ങളും (ഉമിനീർ), വായിലെ പല കോശങ്ങളിൽ നിന്നുമുള്ള മ്യൂസിനുകളും (mucins), ചേർന്ന് ചവയ്ക്കപ്പെട്ട ഭക്ഷണത്തെ ക്ലേശരഹിതമായി  വുഴുങ്ങാവുന്ന ഗോളമാക്കുന്നു (bolus). ഉമിനീരിലെ എൻസൈമുകൾ അന്നജത്തെയും, കൊഴുപ്പിനേയും വിഘടിക്കുന്ന  പ്രക്രിയക്ക് തുടക്കമിടുന്നു.
വർഗ്ഗം:ദഹനേന്ദ്രിയവ്യൂഹം
അമാൻഡ ബൈൻസ്
അമാൻഡ ലോറ ബൈൻസ് (ജനനം: ഏപ്രിൽ 3, 1986) ഒരു അമേരിക്കൻ അഭിനേത്രിയാണ്. 1990 കളിലും 2000 കളിലും ടെലിവിഷനിലും ചലച്ചിത്രങ്ങളിലും പ്രവർത്തിച്ചതിലൂടെ അവർ പ്രശസ്തയാണ്.
1990 കളുടെ അവസാനത്തിലും 2000 കളുടെ തുടക്കത്തിലും നിക്കലോഡിയൻ ചാനലിന്റെ ഓൾ ദാറ്റ് (1996–2000) എന്ന സ്കെച്ച് കോമഡി പരമ്പരയിലൂടെയും അതിന്റെ ഉപോൽപ്പന്നമായ ദി അമാൻഡാ ഷോയിലൂടെയും (1999–2002) ഒരു ബാലതാരമായാണ് അമാൻഡ ബൈൻസ് ശ്രദ്ധേയയായത്. 2002 മുതൽ 2006 വരെ, WBയുടെ വാട്ട് ഐ ലൈക്ക് എബൌട്ട് യു എന്ന ഹാസ്യപരമ്പരയിൽ ഹോളി ടൈലർ എന്ന കഥാപാത്രമായി ബൈൻസ് അഭിനയിച്ചു. ബിഗ് ഫാറ്റ് ലയറിൽ (2002) കെയ്‌ലി എന്ന കഥാപാത്രമായി അഭിനയിച്ചുകൊണ്ട് ചലച്ചിത്ര രംഗത്ത് അരങ്ങേറ്റംകുറിച്ച് ബൈൻസ് പിന്നീട് വാട്ട് എ ഗേൾ വാണ്ട്സ് (2003), ഷീ ഈസ് ദി മാൻ (2006), ഹെയർസ്‌പ്രേ (2007) സിഡ്നി വൈറ്റ് (2007), ഈസി എ (2010) എന്നിവയുൾപ്പെടെ നിരവധി വിജയകരമായ സിനിമകളിൽ അഭിനയിച്ചു.
ആദ്യകാലം
1986 ഏപ്രിൽ 3 ന് കാലിഫോർണിയയിലെ തൌസന്റ് ഓക്‌സിൽ ഡെന്റൽ അസിസ്റ്റന്റും ഓഫീസ് മാനേജരുമായ ലിന്നിന്റേയും (മുമ്പ്, ഓർഗൻ) ദന്തഡോക്ടറായ റിക്ക് ബൈൻസിന്റേയും മൂന്ന് മക്കളിൽ ഇളയവളായി അമാൻഡ് ബൈൻസ് ജനിച്ചു. കത്തോലിക്കാ വിശ്വാസിയായ പിതാവ് ഐറിഷ്, ലിത്വാനിയൻ, പോളിഷ് വംശജനാണ്. ജൂത മതവിശ്വാസിയായ മാതാവ് പോളണ്ട്, റഷ്യ, റൊമാനിയ എന്നിവിടങ്ങളിൽ നിന്നുള്ള കനേഡിയൻ ദമ്പതികളുടെ മകളായി ജനിച്ചു.
അവലംബം
വർഗ്ഗം:1986-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
അതിശയങ്ങളുടെ വേനൽ
2017-ൽ നിർമ്മിക്കപ്പെട്ട ഒരു മലയാളചലചിത്രമാണ് അതിശയങ്ങളുടെ വേനൽ. പുതുമുഖ സംവിധായകനായ പ്രശാന്ത് വിജയ്‌ സംവിധാനം ചെയ്ത ചിത്രം നിർമ്മിച്ചത് നിഖിൽ നരേന്ദ്രനാണ്. ബാലതാരം ചന്ദ്രകിരൺ ജി.കെ, റെയ്ന മരിയ, ആര്യ മണികണ്ഠൻ എന്നിവർ മുഖ്യകഥാപാത്രങ്ങളെ അവതരിപ്പിച്ചിരിക്കുന്നു. ഇന്ത്യക്കകത്തും പുറത്തുമുള്ള ചലച്ചിത്രമേളകളിൽ ചിത്രം ശ്രദ്ധ നേടിയിരുന്നു. ചിത്രത്തിലെ അഭിനയത്തിന് ചന്ദ്രകിരണിന് 2017-ലെ കേരളസംസ്ഥാന പുരസ്കാര ജൂറിയുടെ പ്രത്യേകപരാമർശവും 2018-ലെ സിങ്കപ്പൂർ തെക്കേ ഏഷ്യൻ അന്താരാഷ്ട്ര ചലച്ചിത്രമേളയിൽ മികച്ച നടനുള്ള പുരസ്കാരവും ലഭിച്ചിരുന്നു. 2018-ലെ യുകെ ഏഷ്യൻ ചലച്ചിത്രമേളയിൽ മികച്ച നവാഗത സംവിധായകനുള്ള പുരസ്കാരം പ്രശാന്തിന് ലഭിച്ചു. . 2019-ൽ റെഡിഫ്.കോം പ്രസിദ്ധീകരിച്ച കഴിഞ്ഞ പതിറ്റാണ്ടിലെ ഏറ്റവും മികച്ച 200 ഇന്ത്യൻ ചിത്രങ്ങളുടെ പട്ടികയിലും ചിത്രം ഇടം നേടി.
അദൃശ്യനാവാനുള്ള ഒരു ഒൻപതുവയസുകാരന്റെ അതിയായ ആഗ്രഹവും, അത് നേടാനുള്ള അവന്റെ യത്നങ്ങളോട് ചുറ്റുമുള്ളവരുടെ പ്രതികരണവും, അതിന്റെ പ്രത്യാഘാതങ്ങളുമാണ് ചിത്രത്തിന്റെ പ്രമേയം.
എ.വി.എം. കനാൽ
തിരുവനന്തപുരം ജില്ലയിലെ പൂവാർ മുതൽ തമിഴ്‌നാട്ടിലെ മണ്ടയ്ക്കാട് വരെയുണ്ടായിരുന്ന ഒരു ഗതാഗത കനാലാണ് അനന്ത വിക്ടോറിയ മാർത്താണ്ഡവർമ്മ കനാൽ എന്ന എവിഎം കനാൽ. പാർവ്വതി പുത്തനാർ പോലെ തിരുവനന്തപുരത്തിനു തെക്ക് കന്യാകുമാരിയുമായി ബന്ധിപ്പിക്കുന്നതിനുവേണ്ടിയാണ് 1860-ൽ ഈ കായൽ നിർമ്മിച്ചത്. തിരുവിതാംകൂർ മഹാരാജാവായിരുന്ന ഉത്രം തിരുനാൾ മാർത്താണ്ഡവർമ്മ സ്വർണ തൂമ്പ കൊണ്ടാണു നിർമ്മാണം തുടങ്ങിയത്. രാജാവിന്റെയും കുലദൈവമായ അനന്തപത്മനാഭന്റെയും ബ്രിട്ടീഷ് രാജ്ഞിയുടേയും പേരു ചേർത്താണ് കനാലിന് 'അനന്തവിക്ടോറിയ മാർത്താണ്ഡം കനാൽ' എന്നു നാമകരണം ചെയ്തത്. തുടക്കത്തിൽ കുളച്ചലിനും പൂവാറിനുമിടയിലുള്ള കനാലാണ് പൂർത്തിയായത്. മണക്കുടിയിൽ നിന്നും ഉപ്പും, നാഞ്ചിനാട്ടിൽ നിന്നും അരിയും മറ്റും തിരുവതാംകൂറിലേക്കെത്തിക്കലായിരുന്നു ഇതിന്റെ നിർമ്മാണത്തിന്റെ ഒരു പ്രധാന ഉദ്ദേശ്യം. പൊഴിയൂർ, കൊല്ലൻകോട്, നീരോടി, മാർത്താണ്ഡംതുറൈ, വള്ളവിലൈ, ഇരവിപുത്തൻതുറൈ, തേങ്ങാപ്പട്ടണം, കുളച്ചൽ, കൊട്ടിൽപാട്, മണ്ടക്കാട് പുത്തൂർ എന്നിവിടങ്ങൾക്കൂടിയാണ് കനാൽ കടന്നുപോകുന്നത്.
ഇന്നത്തെ അവസ്ഥ
പൂവാർ ചെറിയ പാലം മുതൽ കനാലിന്റെ ഭാഗം തുടങ്ങുന്നു. സംസ്ഥാനം രൂപവത്കരിച്ചപ്പോൾ കനാൽ കേരളത്തിന്റെയും തമിഴ്‌നാടിന്റെയും ഭാഗമായി. അതിനാൽ ജലപാതയെ ഇരുസർക്കാരുകളും സംരക്ഷിക്കാതെയായി. 20 മീറ്ററിലധികം വീതിയുണ്ടായിരുന്ന കനാലിന് ഇപ്പോൾ പലയിടത്തും അഞ്ചു മീറ്ററോളമേയുള്ളൂ.
അവലംബം
വർഗ്ഗം:കേരളത്തിലെ ജലഗതാഗതം വർഗ്ഗം:കേരളത്തിലെ കനാലുകൾ വർഗ്ഗം:തിരുവിതാംകൂറിന്റെ ചരിത്രം
ബോംബെയിലെ ഏഴ് ദ്വീപുകൾ
ഇന്നത്തെ മുംബൈ നഗരത്തിന്റെ സ്ഥാനത്ത് കടൽ നികത്തലിനു മുമ്പ് ഉണ്ടായിരുന്നത് ഏഴ് ചെറിയ ദ്വീപുകൾ ആണ്. പതിനാറാം നൂറ്റാണ്ടിൽ ഇന്ത്യയുടെ പടിഞ്ഞാറൻ തീരത്ത് കിടക്കുന്ന പോർച്ചുഗീസ് പ്രദേശം ആയിരുന്നു ഈ ദ്വീപുകൾ. 1661 ൽ ചാൾസ് രണ്ടാമൻ ബ്രാഗൻസായിലെ കാതറീനെ വിവാഹം ചെയ്തപ്പോൾ സ്ത്രീധനത്തിന്റെ ഭാഗമായി ഈ ദ്വീപുകൾ ബ്രിട്ടീഷുകാർക്ക് കൈമാറ്റം ചെയ്യപ്പെട്ടു. 1534 ൽ പോർച്ചുഗീസുകാർ പിടിച്ചെടുക്കുന്നതിനു മുൻപായി സിൽഹാരാ രാജവംശം, ഗുജറാത്തിലെ സുൽത്താനത്ത് പോലുള്ള തദ്ദേശീയ സാമ്രാജ്യങ്ങളുടെ ഭാഗമായിരുന്നു ഇവ. 1668 ൽ ചാൾസ് രണ്ടാമൻ ഈസ്റ്റ് ഇന്ത്യാ കമ്പനിക്ക് ഈ ദ്വീപുകൾ പത്ത് പൗണ്ടിന് വാടകയ്ക് കൊടുത്തു. 1845-ഓടെ ഈ ദ്വീപ് ഒന്നിലധികം ഭൂപരിഷ്കരണ പ്രോജക്ടുകൾ വഴി ഒരു ദ്വീപായി ലയിപ്പിച്ചിരുന്നു. ബോംബെ എന്ന ദ്വീപ് പിന്നീട് ട്രോംബേ, സാൽസെറ്റ് ദ്വീപ് എന്നിവയുമായി ചേർന്നു. ഈ ദ്വീപ് ഇപ്പോൾ മുംബൈ നഗരത്തിന്റെ തെക്കൻ ഭാഗമാണ്.
അവലംബം
വർഗ്ഗം:മുംബൈ വർഗ്ഗം:മുംബൈയുടെ ഭൂമിശാസ്ത്രം
സജിത ശങ്കർ
പ്രശസ്ത ചിത്രകാരിയാണ് സജിത ആർ ശങ്കർ (ജനനം : 1967 ഡിസംബർ 9). ഏഷ്യയിലെയും യൂറോപ്പിലെയും പ്രധാന ഗ്യാലറികളിൽ ചിത്ര പ്രദർശനം നടത്തിയിട്ടുണ്ട്. ഇരുപതോളം സോളോ ചിത്ര പ്രദർശനങ്ങളും അൻപതോളം ഗ്രൂപ്പ് പ്രദർശനങ്ങളിലും പങ്കെടുത്തു.
ജീവിതരേഖ
കോട്ടയം ജില്ലയിലെ കുമാരനല്ലൂരിൽ ജനിച്ചു. 1987ൽതിരുവനന്തപുരം കോളേജ് ഓഫ് ഫൈൻ ആർട്സിൽ നിന്നു ലളിതകലാ ബിരുദം (ബാച്ചിലർ ഓഫ് ഫൈൻ ആർട്സ്) നേടി. മൂന്നു വർഷം ചെന്നൈയിലെ ലളിത കലാ അക്കാദമി സ്റ്റുഡിയോയിലും പിന്നീട് പതിന്നാറ് വർഷത്തോളം ചോളമണ്ഡലം കലാഗ്രാമം കേന്ദ്രീകരിച്ചും പ്രവർത്തിച്ചു. 2002 മുതൽ 2011 വരെ കേരള ലളിത കലാ അക്കാദമി അംഗമായും വൈലോപ്പിള്ളി സംസ്കൃതി ഭവൻ അംഗമായും പ്രവർത്തിച്ചു. കമലാദാസിന്റേതടക്കം നിരവധി കവിതകൾക്കും കഥകൾക്കും മലയാളം ഇന്ത്യാ ടുഡേയിലും രേഖാ ചിത്രങ്ങളും ചിത്രീകരണവും നടത്തി. 2007 മുതൽ ഗൗരി കലാ കേന്ദ്രം എന്ന പേരിൽ കല്ലാറിൽ കലാ പഠന കേന്ദ്രം നടത്തുന്നു.
പുറം കണ്ണികൾ
വർഗ്ഗം:കേരളീയരായ ചിത്രകാരികൾ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ വർഗ്ഗം:1967-ൽ ജനിച്ചവർ വർഗ്ഗം:ഡിസംബർ 9-ന് ജനിച്ചവർ
ഖണ്ഡകാവ്യം
ആറിൽ കുറവു സർഗ്ഗങ്ങളുള്ള കാവ്യം. സംസ്കൃതാലങ്കാരികന്മാർ മഹാകാവ്യവുമായി താരതമ്യം ചെയ്തുകൊണ്ടുള്ള ലക്ഷണനിർണ്ണയമാണ് ചെയ്തത്. മലയാളത്തിലെ ഖണ്ഡകാവ്യങ്ങൾക്ക് സംസ്കൃതത്തിലെ കൃതികളെക്കാൾ പാശ്ചാത്യമാതൃകകളോടാണ് സാദൃശ്യം.
ലക്ഷണങ്ങൾ
തീവ്രമായി പ്രതിഫലിക്കുന്ന കവിയുടെ വ്യക്തിത്വവും ഭാവനയും. കഥാപാത്രങ്ങളുടെ മാനസികവും വൈകാരികവുമായ ഭാവങ്ങൾക്ക് ഊന്നൽ. ജീവത്തായ അനുഭവങ്ങളുടെയും പ്രശ്നങ്ങളുടെയും അവതരണം. മാനുഷികതലത്തിന് പ്രാധാന്യം. മാനസികഭാവങ്ങളിലൂടെ സാമൂഹികസത്തയിലേക്കുള്ള വികാസം.
പശ്ചാത്തലം
ഇരുപതാംനൂറ്റാണ്ടോടുകൂടി നാടുവാഴിത്തത്തിനും കൂട്ടുകുടുംബവ്യവസ്ഥയ്ക്കും ശൈഥില്യം സംഭവിച്ചു തുടങ്ങി. ഇംഗ്ലീഷ് വിദ്യാഭ്യാസവും സ്വാതന്ത്ര്യസമരപ്രസ്ഥാനവും പുരോഗമനാശയങ്ങളും സമൂഹത്തിലും വ്യക്തിയിലും സ്വാധീനം ചെലുത്തിത്തുടങ്ങി. തത്ഫലമായി കാവ്യപ്രസ്ഥാനങ്ങൾ നവോത്ഥാനത്തിന്റെ പാതയിലെത്തിച്ചേർന്നു. സാഹിത്യത്തിലെ കാല്പനികതയും അതിന്റെ ഭാഗമായി ഖണ്ഡകാവ്യങ്ങളും ഉണ്ടായിത്തുടങ്ങി.
മലയാളത്തിൽ ഖണ്ഡകാവ്യങ്ങൾക്കു തുടക്കം കുറിച്ചവ
മലയവിലാസം – എ.ആർ. രാജരാജവർമ്മ
ചിന്താവിഷ്ടയായ സീത-കുമാരനാശാൻ
ദൈവയോഗം – കേരളവർമ്മ വലിയകോയിത്തമ്പുരാൻ
ആസന്നമരണചിന്താശതകം –കെ.സി. കേശവപിള്ള
അനസ്താസിയയുടെ രക്തസാക്ഷ്യം - കുര്യാക്കോസ് ഏലിയാസ് ചാവറ|കുര്യാക്കോസ് ഏലിയാസ് ചാവറ (ചാവറയച്ചൻ)
Bye thank you see you later in real life -_-||
വർഗ്ഗം:സാഹിത്യം
സയാകോ കുറോഡ
സയാകോ കുറോഡ (黒田 清子, കുറോഡ സയാകോ, ജനനം 18 ഏപ്രിൽ 1969), മുമ്പ് സയാക്കോ, പ്രിൻസെസ് നോറി (紀宮清子内親王, നോറി-നോ-മിയ സയാക്കോ നൈഷിന്നോ), ജപ്പാനിലെ ഇപ്പോഴത്തെ ചക്രവർത്തി നരുഹിതോയുടെ ഇളയ സഹോദരിയും എമിരിറ്റസ് അകിഹിതോ ചക്രവർത്തിയുടെയും എമെരിറ്റ മിച്ചിക്കോ ചക്രവർത്തിനിയുടെയും ഏറ്റവും ഇളയ കുട്ടിയും ഏക മകളുമാണ്. ഐസ് ഗ്രാൻഡ് ദേവാലയത്തിലെ പരമാധികാരമുള്ള ഒരു ഷിന്റോ പുരോഹിതയാണ് അവർ.
2005 നവംബർ 15-ന് യോഷിക്കി കുറോഡയുമായുള്ള വിവാഹം വരെ കുറോഡ "നോറി-നോ-മിയ" (നോറി രാജകുമാരി) ആയിരുന്നു. വിവാഹത്തിന്റെ ഫലമായി അവർ ഇംപീരിയൽ ഗാർഹിക നിയമം ആവശ്യപ്പെടുന്ന തന്റെ സാമ്രാജ്യത്വ പദവി ഉപേക്ഷിച്ച് ജാപ്പനീസ് സാമ്രാജ്യകുടുംബം വിട്ടു.
വിദ്യാഭ്യാസവും തൊഴിലും
അവരുടെ ഗവേഷണത്തിനുപുറമെ, സാമ്രാജ്യത്വ കുടുംബത്തിന്റെ പ്രതിനിധിയായി അവർ വിദേശത്തും ജപ്പാനിലും ധാരാളം യാത്ര ചെയ്തിട്ടുണ്ട്.
വിവാഹവും പദവിയിലെ മാറ്റവും
2004 ഡിസംബർ 30-ന്, ഇംപീരിയൽ ഹൗസ്ഹോൾഡ് ഏജൻസി 35 വയസ്സുള്ള നോറി രാജകുമാരിയും 39 വയസ്സുള്ള യോഷിക്കി കുറോഡയും (黒田慶樹 കുറോഡ യോഷിക്കി) വിവാഹനിശ്ചയം പ്രഖ്യാപിച്ചു. 1965 ഏപ്രിൽ 17 ന് ടോക്കിയോയിൽ ജനിച്ച അദ്ദേഹം ടോക്കിയോ മെട്രോപൊളിറ്റൻ ഗവൺമെന്റിന്റെ നഗര ഡിസൈനറും അക്കിഷിനോ രാജകുമാരന്റെ ദീർഘകാല സുഹൃത്തുമാണ്. 2005 നവംബർ 15-ന് ടോക്കിയോയിലെ ഇംപീരിയൽ ഹോട്ടലിൽ വെച്ച് നടന്ന അവരുടെ വിവാഹത്തിന് ശേഷം, നോറി രാജകുമാരി തന്റെ ഭർത്താവിന്റെ കുടുംബപ്പേര് സ്വീകരിച്ച് സാമ്രാജ്യകുടുംബം വിട്ടു. ഒരു സാമ്രാജ്യത്വ രാജകുമാരിയെ വിവാഹം കഴിക്കുന്ന ആദ്യത്തെ പ്രഭുക്കന്മാരല്ലാത്ത സാധാരണക്കാരനായി അദ്ദേഹം മാറി. ഇംപീരിയൽ ഗാർഹിക നിയമം അനുസരിച്ച് അവരുടെ പദവിയിലെ ഈ മാറ്റം നിർബന്ധിതമാണ്. അത് സാമ്രാജ്യത്വ കുടുംബത്തിലെ സ്ത്രീകൾക്ക് അവരുടെ പദവി, സാമ്രാജ്യത്വ കുടുംബത്തിലെ ഔദ്യോഗിക അംഗത്വം, ഭരണകൂടത്തിൽ നിന്നുള്ള അലവൻസ് എന്നിവ ഉപേക്ഷിക്കണം. 1947-ൽ ഇംപീരിയൽ ഗാർഹിക നിയമം പാസാക്കിയതിനുശേഷം ഒരു സാധാരണക്കാരനെ വിവാഹം കഴിക്കുന്ന ജാപ്പനീസ് സാമ്രാജ്യകുടുംബത്തിൽ ജനിച്ച ആറാമത്തെ വനിതാ അംഗമായി അവർ മാറി. 1983ൽ അകിഹിതോയുടെ കസിൻ ചക്രവർത്തിമാരിൽ ഒരാളായ മികാസയിലെ മസാക്കോ രാജകുമാരിയുടെ വിവാഹത്തിന് ശേഷം രാജകീയ പദവി നഷ്ടപ്പെടുന്ന കുടുംബത്തിലെ ആദ്യത്തെ അംഗമായി.
സാമ്രാജ്യകുടുംബത്തിലെ മറ്റ് അംഗങ്ങളെപ്പോലെ ചക്രവർത്തിയും ചക്രവർത്തിനിയും അവരുടെ വിവാഹത്തിൽ പങ്കെടുത്തിരുന്നു. ചടങ്ങിൽ ഏകദേശം 30 പേർ പങ്കെടുത്തു. 120 ഓളം അതിഥികൾ സ്വീകരണത്തിൽ പങ്കെടുത്തു. അരമണിക്കൂർ നീണ്ട വിവാഹ ചടങ്ങുകൾ നടന്ന രാജകൊട്ടാരത്തിനും സിറ്റി ഹോട്ടലിനുമിടയിലുള്ള തെരുവുകളിൽ ആയിരക്കണക്കിന് അഭ്യുദയകാംക്ഷികൾ അണിനിരന്നു.
വിവാഹശേഷം
2012 ഏപ്രിലിൽ, കുറോഡയെ അവരുടെ അമ്മായി, ദേവാലയത്തിലെ മുഖ്യ പുരോഹിതയായ അറ്റ്‌സുകോ ഇകെഡയെ സഹായിക്കാൻ ഐസെ ഗ്രാൻഡ് ദേവാലയത്തിന്റെ ഉന്നത പുരോഹിതയായി നിയമിക്കപ്പെട്ടു. അവർ വിവാഹശേഷം ഇംപീരിയൽ ഗാർഹിക നിയമത്തിന്റെ വ്യവസ്ഥകൾക്കും വിധേയയായി. 2016 ഒക്ടോബറിൽ ബെൽജിയത്തിലെ ഫിലിപ്പ് രാജാവിന്റെയും മഠിൽഡെ രാജ്ഞിയുടെയും ബഹുമാനാർത്ഥം ടോക്കിയോ ഇംപീരിയൽ പാലസിൽ നടന്ന വിരുന്നിൽ അതിഥികൾക്കിടയിൽ അവരും ഉണ്ടായിരുന്നു. വിവാഹശേഷം, കുറോഡ സാമ്രാജ്യകുടുംബത്തിലെ മറ്റ് അംഗങ്ങളുമായി ചില ഔപചാരിക അവസരങ്ങളിൽ പ്രത്യക്ഷപ്പെടുന്നത് തുടർന്നു. 2017 ജൂൺ 19-ന് ഇസെ ദേവാലയത്തിലെ പരമോന്നത പുരോഹിതനായി അറ്റ്‌സുകോ ഇകെഡയെ അവർ ഔദ്യോഗികമായി നിയമിച്ചു.
പുറംകണ്ണികൾ
വർഗ്ഗം:1969-ൽ ജനിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
രശ്മി സോമൻ
മലയാളചലച്ചിത്രങ്ങളിലും ടെലിവിഷൻ പരമ്പരകളിലും സജീവമായി പ്രവർത്തിച്ചിരുന്ന ഒരു അഭിനേത്രിയാണ് രശ്മി സോമൻ. അക്കരപ്പച്ച, അക്ഷയപാത്രം, ശ്രീകൃഷ്ണലീല, പെൺമനസ്സ് എന്നിങ്ങനെ വിവധ സീരിയലുകളിൽ നായികയായി അഭിനയിച്ചു. ആദ്യത്തെ കൺമണി (1995), ഇഷ്ടമാണ് നൂറുവട്ടം (1996) വർണ്ണപ്പകിട്ട് (1997), അരയന്നങ്ങളുടെ വീട് (2000) എന്നിങ്ങനെ നിരവധി ചലച്ചിത്രങ്ങളിലും അഭിനയിച്ചിട്ടുണ്ട്.
ആദ്യകാല ജീവിതം
തൃശ്ശൂർ ജില്ലയിലെ ഗുരുവായൂർ തിരുവെങ്കിടം സ്വദേശിനിയാണ് രശ്മി സോമൻ.
അഭിനയ ജീവിതം
പഠനകാലത്ത് ടെലിവിഷൻ പരമ്പരകളിലൂടെയാണ് രശ്മി സോമൻ അഭിനയരംഗത്തേക്കു കടന്നുവരുന്നത്. ഹരി, താലി, അക്കരപ്പച്ച, അക്ഷയപാത്രം, ഭാര്യ, സപത്നി, മകളുടെ അമ്മ എന്നിങ്ങനെ നിരവധി സീരിയലുകളിൽ അഭിനയിച്ചു. ടി.എസ് സജി, എ.എം. നിസാർ എന്നിവർ സംവിധാനം ചെയ്ത ചില സീരിയലുകളിൽ നായികയായി. പി ടി കുഞ്ഞുമുഹമ്മദിന്റെ മഗ്‌രിബ് എന്ന ചിത്രത്തിലൂടെ ചലച്ചിത്രരംഗത്തേക്കു പ്രവേശിച്ചു. ഇഷ്ടമാണ് നൂറുവട്ടം എന്ന സിനിമയിൽ നായികയായതിനുശേഷം നിരവധി ചലച്ചിത്രങ്ങളിൽ അഭിനയിച്ചു. എം.ബി.എ. പഠനം പൂർത്തിയാക്കിയ ശേഷവും രശ്മി സോമൻ അഭിനയം തുടർന്നു.
സ്വകാര്യ ജീവിതം
ടെലിവിഷൻ പരമ്പരകളിൽ സജീവമായി പ്രവർത്തിക്കുന്ന സമയത്ത് രശ്മി സോമനും മിനിസ്ക്രീൻ സംവിധായകൻ എ.എം. നസീറും തമ്മിൽ പ്രണയത്തിലായി. 2001-ൽ ഇരുവരും തമ്മിലുള്ള വിവാഹം നടന്നു. വിവാഹശേഷവും രശ്മി അഭിനയം തുടർന്നിരുന്നു. എന്നാൽ വൈകാതെ തന്നെ രശ്മിയും നസീറും വിവാഹമോചിതരായി. പിന്നീട് ഗോപിനാഥിനെ വിവാഹം കഴിച്ച രശ്മി അദ്ദേഹത്തോടൊപ്പം വിദേശത്തേക്കു താമസം മാറി. അതോടെ അഭിനയരംഗം ഉപേക്ഷിച്ചു. രശ്മിയുടെ ആദ്യഭർത്താവ് നസീറും പിന്നീട് വിവാഹിതനായിരുന്നു.
മറ്റു പരിപാടികളിൽ
വിവാഹശേഷം അഭിനയരംഗത്തു നിന്നു വിട്ടുനിന്ന രശ്മി ഏറെ നാളുകൾക്കു ശേഷം സൂര്യ ടി.വി.യിൽ സംപ്രേഷണം ആരംഭിച്ച സൂപ്പർ ഡിഷ് എന്ന കുക്കറി ഷോ അവതരിപ്പിച്ചു. മഴവിൽ മനോരമ ചാനലിലെ ഒന്നും ഒന്നും മൂന്ന്, ഇവിടെ ഇങ്ങനാണ് ഭായി എന്നീ ഹാസ്യപരിപാടികളിലും പങ്കെടുത്തിട്ടുണ്ട്.
പുറം കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:മലയാള ടെലിവിഷൻ നടിമാർ വർഗ്ഗം:തൃശ്ശൂർ ജില്ലയിൽ ജനിച്ചവർ
ആൽക്കലോസിസ്
ധമനികളിലെ രക്തം പ്ലാസ്മയിലെ ഹൈഡ്രജൻ അയോൺ സാന്ദ്രത കുറയ്ക്കുന്ന ഒരു പ്രക്രിയയുടെ ഫലമാണ് ആൽക്കലോസിസ്. ഇതിനെ ആൽക്കലീമിയ എന്നും പറയുന്നു. ആൽക്കലോസിസിനെ സാധാരണയായി ശ്വസന ആൽക്കലോസിസ്, ഉപാപചയ ആൽക്കലോസിസ് അല്ലെങ്കിൽ സംയോജിത ശ്വസന / ഉപാപചയ ആൽക്കലോസിസ് എന്നിങ്ങനെ തിരിച്ചിരിക്കുന്നു.
അടയാളങ്ങളും ലക്ഷണങ്ങളും
ഉപാപചയ ആൽക്കലോസിസ് മൂലം രക്തത്തിൽ പൊട്ടാസ്യം സാന്ദ്രത കുറയുന്നു. ഇതിന്റെ ഫലമായി പേശി ബലഹീനത, പേശി വേദന, പേശീമുറുക്കം എന്നീ ലക്ഷണങ്ങളുണ്ടാകുന്നു.
ഇത് രക്തത്തിലെ കാൽസ്യം സാന്ദ്രത കുറയ്ക്കുന്നതിനും (ഹൈപ്പോകാൽസെമിയ) കാരണമായേക്കാം. രക്തത്തിലെ പി.എച്ച് കൂടുന്നതിനനുസരിച്ച് ആൽബുമിൻ പോലുള്ള രക്തഗതാഗത പ്രോട്ടീനുകൾ അയോണുകളായി കൂടുതൽ അയോണീകരിക്കപ്പെടുന്നു. ഇത് രക്തത്തിൽ അടങ്ങിയിരിക്കുന്ന കാൽസ്യം ആൽബുമിനുമായി കൂടുതൽ ശക്തമായി ബന്ധിപ്പിക്കുന്നതിന് കാരണമാകുന്നു. രോഗാവസ്ഥ കഠിനമാണെങ്കിൽ, ഇത് ടെറ്റനിക്ക് കാരണമായേക്കാം.
കാരണങ്ങൾ
ഹൈപർവെന്റിലേഷൻ മൂലം ശ്വാസകോശ അല്കലൊസിസ് സംഭവിക്കാം. കാർബൺ ഡയോക്സൈഡ് അമിതമായി നഷ്ടപ്പെടുന്ന അവസ്ഥയാണിത്. ഇത്  രക്തത്തിലെ പി.എച്ച് കുറയ്ക്കുന്നു. ഹൃദയാഘാതം അല്ലെങ്കിൽ റെറ്റ് സിൻഡ്രോം പോലുള്ള മാരകമായ കേന്ദ്ര നാഡീവ്യൂഹരോഗങ്ങളിൽ ഹൈപ്പർ‌വെൻറിലേഷൻ-ഇൻഡ്യൂസ്ഡ് ആൽക്കലോസിസ് കാരണമാകാറുണ്ട്.
ആവർത്തിച്ചുള്ള ഛർദ്ദി മൂലം മെറ്റബോളിക് ആൽക്കലോസിസ് ഉണ്ടാകാം, ഇതിന്റെ ഫലമായി ആമാശയത്തിലെ ഹൈഡ്രോക്ലോറിക് ആസിഡ് നഷ്ടപ്പെടും. കടുത്ത നിർജ്ജലീകരണം, ക്ഷാര ഉപഭോഗം എന്നിവയും മറ്റ് കാരണങ്ങളാണ്. , കുഷിംഗ്സ് സിൻഡ്രോം പോലുള്ള എൻഡോക്രൈൻ തകരാറുകളും ഇതിന് കാരണമാകാം. സീറം കാർബൺ ഡൈ ഓക്സൈഡ് വർദ്ധിപ്പിക്കുന്നതിനായി ശ്വാസോച്ഛ്വാസം മന്ദഗതിയിലാക്കുന്നത് മെറ്റബോളിക് ആൽക്കലോസിസിനുള്ള പരിഹാരമാർഗ്ഗത്തിൽ ഉൾപ്പെടുന്നു
അവലംബം
വർഗ്ഗം:Pages with unreviewed translations
മൈക്രോക്രെഡിറ്റ്
മൈക്രോക്രെഡിറ്റ് അല്ലെങ്കിൽ മൈക്രോഫിനാൻസ് എന്നത് സാധാരണ ജനങ്ങൾക്കും ദരിദ്രർക്കും ചെറുവായ്പകൾ നൽകുന്ന ഒരു സംവിധാനമാണ്. ജാമ്യവസ്തുവോ, ഈടോ, സ്ഥിരവരുമാനമോ, മെച്ചപ്പെട്ട തിരിച്ചടവു ചരിത്രമോ ഇല്ലാത്ത ദരിദ്രർക്ക് ഇന്ന് നിലവിലുള്ള ബാങ്കുകളിൽ നിന്നോ മറ്റ് ധനകാര്യസ്ഥാപനങ്ങളിൽ നിന്നോ വായ്പ ലഭിക്കാത്ത സാഹചര്യത്തിൽ അവർക്ക് ചെറുവായ്പകൾ നൽകി സ്വയം പര്യാപ്‌തരാക്കുക എന്നതാണ് മൈക്രോക്രെഡിറ്റ് കൊണ്ട് ഉദ്ദേശിക്കുന്നത്. സാധാരണയായി മൈക്രോക്രെഡിറ്റ് സ്ഥാപനങ്ങൾ നടത്തുന്നത് ലാഭേശ്ചയില്ലാതെ പ്രവർത്തിക്കുന്ന സംഘടനകൾ, സ്വയംസഹായ സംഘങ്ങൾ, അയൽക്കൂട്ടങ്ങൾ, സന്നദ്ധസംഘടനകളുമായി ബന്ധപ്പെട്ടുള്ള സംഘങ്ങൾ, സൊസൈറ്റികൾ, ബാങ്കിങ്ങേതര ധനകാര്യ സ്ഥാപനങ്ങൾ എന്നിവരാണ്. നോബൽസമ്മാന ജേതാവായ പ്രൊഫ: മുഹമ്മദ് യൂനുസ് സ്ഥാപിച്ച ബംഗ്ലാദേശ് ഗ്രാമീൺ ബാങ്ക് മൈക്രോക്രെഡിറ്റ് രംഗത്ത് ലോകപ്രശസ്തമായ ഒരു മാതൃകയാണ്.
ദുർബല വിഭാഗങ്ങൾക്കിടയിൽ ഈടില്ലാത്ത ഹ്രസ്വകാല വായ്പ നൽകിക്കൊണ്ട് മൈക്രോഫിനാൻസ് വ്യവസായം വളർച്ചയുടെ പുതിയ വഴിത്തിരിവിലാണ്. 1970-കളിലാണ് മൈക്രോഫിനാൻസ് ഇന്ത്യയിൽ ആരംഭിക്കുന്നത്. ഇന്ന് രാജ്യത്ത് ഏറ്റവും കൂടുതൽ മൈക്രോഫിനാൻസ് കമ്പനികൾ പ്രവർത്തിക്കുന്നത് ആന്ധ്രാപ്രദേശിലാണ്. രാജ്യത്തിലെ മൊത്തം ജനസംഖ്യയുടെ 45%-ത്തോളം പേരും ഇന്നും ബാങ്കിങ് സേവനങ്ങൾ ലഭിക്കാത്തവരാണ്. മുഖ്യധാരയിൽ നിന്നും വേറിട്ടുനിൽക്കുന്ന ഇക്കൂട്ടരെ തേടിപ്പിടിച്ച് മൈക്രോഫിനാൻസ് കമ്പനികളിലൂടെ ധനകാര്യ സേവനങ്ങൾ നൽകിവരുന്നു.ഗ്രാമ വികസനത്തിൽ മൈക്രോ ഫിനാൻസിന്റെ പങ്കു മുൻ‌നിർത്തി പുതിയ ബാങ്കിങ്ങ് ലൈസൻസുകൾ അനുവദിക്കുമ്പോൾ മൈക്രോ ഫിനാൻസ് സ്ഥാപനങ്ങൾക്ക് ഭാരതീയ റിസർവ്വ് ബാങ്ക് മുൻ‌ഗണന നൽകുന്നുണ്ട്.